Die Klas GE Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is op 60-pond goederelyne met 'n uitleg van 2-8-2+2-8-2. Daar was drie bestellings geplaas vir die lokomotief met Beyer, Peacock and Company. Die eerste bestelling van ses is in 1925 afgelewer; hulle was in wese 'n vergroting van die 2-6-2+2-6-2 Klas GD. Die tweede bestelling van 10 is in 1926 geplaas, hulle was feitlik identies aan die eerste bestelling behalwe vir die steenkoolbunker en watertenk wat verander is. Die derde bestelling vir twee lokomotiewe is in 1931 geplaas. Hulle het baie na die 1926 bestelling gelyk maar het 'n wyer kajuit gehad, groter silinders, wat hulle sterker gemaak het, en vele ander verbeteringe aan die stoomketel. Die Garratt-lokomotiewe se onderskeidende kenmerk is dat hulle soos 'n "dubbele" lokomotief lyk. Vooraan die stoomketel loop nog 'n tenker, en drie of vier pare dryfwiele sit onder hierdie voorste sowel as die agterste wa. Dit het aan die eenheid beter vastrap- en trekvermoeë verskaf, veral in die Natalse Drakensberge. Al die lokomotiewe was toegerus met Walschaerts-klepratwerk.


Caladium is ’n genus blomplante in die familie Araceae. Daar is meer as 1 000 kultivars van die oorspronklike Suid-Amerikaanse plant Caladium bicolor. Die genus sluit sewe spesies in wat inheems aan Suid- en Sentraal-Amerika is en ook in Indië, dele van Afrika en op verskeie tropiese eilande voorkom. In kouer gebiede is hulle gewilde huisplante. Hulle groei in oop dele van ’n woud en op die oewers van riviere, en is rustend in die droë seisoen. Die wilde plante word van 40 tot 90 cm hoog, met blare van 15 tot 45 cm lank en breed. Verskeie spesies word as ornamentele plante gegroei vanweë hul groot, pylpuntvormige blare in wisselende skakerings van wit, pienk en rooi. Die twee vorms wat algemeen gekweek word, is die hart- en lansvormige soorte. Dwergvariëteite word ook gekweek. Caladiums groei van knolle en kan oorgeplant word deur die bolle te verdeel. In die groeiseisoen hou hulle daarvan om klam maar nie nat te wees nie. Die meeste variëteite verkies gedeeltelike tot volle skadu. Plantluise kan voorkom. Te veel water, die verkeerde temperatuur en te min lig kan ook die plant skade aandoen.


Jean Maurice Eugène Clément Cocteau (5 Julie 1889 – 11 Oktober 1963) was 'n Franse digter, romanskrywer, dramaturg, ontwerper, toneelskrywer, kunstenaar en rolprentvervaardiger. Cocteau is veral bekend vir sy roman Les Enfants Terribles (1929), asook die rolprente Blood of a Poet (1930), Les Parents terribles (1948), Beauty and the Beast (1946) en Orpheus (1949). Cocteau was een van die belangrikste persone binne die surrealisme. Alhoewel hy op verskeie gebiede aktief was, vind hy dat hy in die eerste plek 'n digter, en al sy werk poësie was, ongeag of hy met 'n roman, 'n film, 'n toneelstuk of 'n skildery besig was. Sy werk het 'n groot invloed op vele kunstenaars gehad, onder meer die bekende Les Six-komponiste. Cocteau is in 1889 van 'n burgerlike gesin gebore. Vanaf 1908 was hy 'n gesiene gas in artistieke kringe. In 1917 kom Parade uit, 'n avant-garde-ballet van Cocteau, waarvoor Pablo Picasso onder andere die dekorstukke en die kostuums ontwerp het en Erik Satie die musiek gekomponeer het.


Die Federal Bureau of Investigation (afgekort: FBI, Afrikaans: Amerikaanse Federale Speurdiens of Federale Buro van Ondersoek) is die binnelandse intelligensiediens van die Verenigde State van Amerika en 'n afdeling van die Amerikaanse Departement van Justisie. Hulle het die magtiging om bykans enige saak te ondersoek waar daar 'n oortreding van die Federale wette is met die uitsondering van geldvervalsings, belastingsake en pos-en-doeane sake. Hulle het onder andere magtiging om spioenasie, sabotasie, hoogverraad en ander sake wat die veiligheid van die Verenigde State in gedwang kan bring te ondersoek. 'n Federale Ondersoek afdeling is reeds in 1908 gestig en was eers bekend as die Bureau of Investigation maar die FBI soos dit tans lyk is in 1935 gestig. Een van hulle divisies is die vingerafdrukke-divisie. In die boekjaar 2019 was die totale begroting van die Buro ongeveer VSAD$ 9,6 miljard. Die hoofdoel van die FBI is om die Verenigde State te beskerm en te verdedig, om die kriminele wette van die Verenigde State te handhaaf en af te dwing, en om leierskap- en kriminele regsdienste aan federale, staats-, munisipale en internasionale agentskappe en vennote te lewer.


Origenes wat ook Origenes Adamantios genoem word, was 'n geleerde en vroë Christelike teoloog. Hy is gebore in Alexandrië en werk daar gedurende die eerste deel van sy loopbaan. Hy het oor teologie veral oor eksegese van die Bybel, hermeneutiek en preek geskrywe. Party van sy stellings soos die vooraf-bestaan van die siel en die ondergeskiktheid van die Seun aan die Vader is deesdae kontroversieel onder Christelike teoloë. Origenes was die seun van gelowige ouers wat hom van kindsbeen af geleer het om die Evangelie te waardeer. Sy vader Leonidas het die marteldood gesterf toe Origenes 20 jaar oud was. Origenes was die hoof van die kategeseskool in Alexandrië. Ongeveer in 230 nC. kom hy in konflik met die biskop van Alexandrië en wyk uit na Sesarea. Hy gaan verder met sy kategeseskool en stig 'n indrukwekkende biblioteek. Tydens die vervolgings van keiser Decius word Origenes gevang en gefolter. Hy sterf as gevolg van die folteringe in Tirus in 253 of 254. Origenes gebruik die metodes van die klassieke wysbegeerte om na die waarheid te soek tussen verskillende opvattings, met Gods Woord as die basis, gesteun deur die kerklike en apostoliese tradisie.( p.


Air Lituanica was 'n Litause lugredery wat sy hoofkwartier in Vilnius gehad het. Hier was ook sy hooflughawe geleë. Met sy klein vloot van vier vliegtuie het Air Lituanica passasierdienste na tien Europese bestemmings aangebied en daarna gestrewe om in 2015 Litaue se vlagdraer te word. Nog in dieselfde jaar was die lugredery egter genoodsaak om sy bedrywighede te staak. Op 8 Junie 2015 het die onderneming bankrot gespeel. Weens die relatief klein nasionale mark en die land se randligging in Noordoos-Europa het Litaue, in teenstelling met sy twee Baltiese buurlande Letland en Estland, dit steeds moeilik gevind om 'n ekonomies lewensvatbare nasionale lugredery te vestig. "Ons is gereed vir u gerieflike reis!" "www.airlituanica.com: About us. Besoek op 2 Desember 2014". Geargiveer vanaf die oorspronklike op 29 November 2014. Besoek op 2 Desember 2014. airlituanica.com: Air Lituanica. Besoek op 4 Maart 2019 Allplane, 9 Augustus 2013: A closer look at Air Lituanica, the new airline up in the Baltic. Besoek op 2 Desember 2014


Air New Zealand Limited (IATA-kode: NZ, ICAO: ANZ) is die nasionale lugredery en vlagdraer van Nieu-Seeland. Die redery is gebaseer in Auckland en bedryf geskeduleerde passasiersvlugte na en van 25 plaaslike en 26 internasionale bestemmings in 15 lande in Asië, Europa, Noord-Amerika en Oseanië. Die lugredery is 'n lid van die Star Alliance sedert 1999. Air New Zealand het in 1940 ontstaan as Tasman Empire Airways Limited (TEAL), 'n vlieënde bootmaatskappy wat vlugte tussen Nieu-Seeland en Australië (oor die Tasmaniese See) onderneem het. TEAL kom onder volle besit van die Nieu-Seelandse regering in 1965, en word herdoop na Air New Zealand. Die lugredery het hoofsaaklik internasionale roetes bedien tot 1978, toe die regering dit saamgesmelt het met die binnelands-georiënteerde New Zealand National Airways Corporation in 'n enkele lugredery onder die Air New Zealandnaam. Air New Zealand is grootliks geprivatiseer in 1989, maar het teruggekeer na meerderheidsregeringseienaarskap in 2001 ná 'n mislukte samesmelting met die Australiese draer Ansett Australia. In 2008 het Air New Zealand 11.7 miljoen passasiers vervoer.


Henk Pretorius is 'n Suid-Afrikaanse akteur, draaiboekskrywer, vervaardiger en regisseur. Pretorius is veral bekend vir rolprente soos Bakgat! (2008) en Leading Lady (2014). Hy het in Maart 2014 twee SAFTA-nominasies ontvang: een as beste regisseur en een as medeskrywer van die rolprent, Fanie Fourie's Lobola. As akteur: I Got Rage, 2004 as Joe Caesar (kortfilm) Four Days, 2004 (kortfilm) Kruispad, 2008 (TV-reeks) as F.G. van den Berg Generation Kill, 2008 (TV-minireeks) as soldaat by sigaretfabriek As skrywer: Bakgat!, 2008 Bakgat 2!, 2010 Bakgat! tot die mag 3, 2013 Fanie Fourie's Lobola, 2013 Leading Lady, 2014 As vervaardiger: Bakgat!, 2008 Hoofmeisie, 2011 Wolwedans in die skemer, 2012 Bakgat! tot die mag 3, 2013 Leading Lady, 2014 As regisseur: Bakgat!, 2008 Bakgat! 2!, 2010 Fanie Fourie's Lobola, 2013 Leading Lady, 2014 Hierdie artikel is ’n saadjie. Voel vry om Wikipedia te help deur dit uit te brei.


Die Lauwers (Wes-Fries: De Lauwers; Gronings Laauwers) is 'n rivier in Nederland. Die rivier vorm 'n gedeelte van die grens tussen die provinsies Friesland en Groningen. Die Romeinse naam was Lavica, Laubacrus of Laubacue en ten tye van Karel die Grote is die rivier Laubach of Laubeke genoem. Wikimedia Commons het meer media in die kategorie Lauwers. Abraham Jacob van der Aa. "Lauwers". Hierdie artikel is ’n saadjie. Voel vry om Wikipedia te help deur dit uit te brei. Koördinate: 53°15′24″N 6°14′0″O / 53.25667°N 6.23333°O / 53.25667; 6.23333


London boroughs is die amptelike Engelse vakterm vir die 32 stadsdistrikte waarin Groter Londen vir administratiewe doeleindes verdeel word. Elkeen van die distrikte word deur 'n distriksraad of borough council bestuur. Londen se distrikte is almal op 1 April 1965 volgens die Wet op die Londense regering van 1963 as plaaslike regeringsliggame gevorm, tegelykertyd met Groter Londen, toe vroeëre administratiewe eenhede saamgesmelt is. Twaalf van die distrikte, wat in die middestad van Londen geleë is, word amptelik Inner London boroughs genoem, terwyl na die twintig distrikte in die buitewyke van die Britse hoofstad as Outer London boroughs verwys word. Die grense van stadsdistrikte is sindsdien twee keer hersien – in 1987 en 1992 is daar klein wysigings aangebring. Die bevolkingsgetalle van Londense stadsdistrikte varieer tussen sowat 150 000 en 300 000 en staan sodoende gelyk aan dié van tipiese Engelse stede. Distrikte in die binnestad is gewoonlik kleiner as dié in die buitewyke, sowel ten opsigte van hul bevolkingsgetal asook hul oppervlakte, maar word deur 'n hoër bevolkingsdigtheid gekenmerk.


Tanis (Egipties: Djanet, Arabies: صان الحجر) was ’n stad van Antieke Egipte. Die ruïnes is geleë in die noordoostelike Nyldelta aan ’n tak van die Nyl wat lank reeds toegeslik het. Tanis het in die Derde Oorgangstydperk saam met Thebe gedien as ’n godsdienstige sentrum. Die eerste argeologiese bewyse kom uit die 21ste Dinastie, maar baie geleerdes glo dit dateer uit die laat Nuwe Ryk. Die stad is waarskynlik gestig nadat ’n tak van die Nyl toegeslik het en die inwoners na ’n nuwe gebied aan ’n ander tak getrek het. Tanis het later bekend geword as "die Thebe van Benede-Egipte". Dit was die tuisstad van onder andere Smendes, die stigter van die 21ste Dinastie. Tydens die 22ste Dinastie het Tanis die politieke hoofstad van Egipte gebly, hoewel daar altyd ander stede in Benede- en Bo-Egipte was wat die hoofstad van ander dinastieë was. Dit was ’n belangrike handels- en strategiese stad, maar in die 6de eeu n.C. het die Manzala-meer gedreig om dit te verswelg. Die inwoners het die stad toe verlaat en ’n nabygeleë stad, Tennis, gestig.


Die Department Openbare Werke het in die 1930's vir die Duitse emigrant WH Fleischmann opdrag gegee om 'n gebou, wat die Weerburo kon huisves, te ontwerp. In 1963 het die regering hierdie gebou aan die Universiteit van Pretoria geskenk en in 1965 het die Departement Kommunikasiepatologie dit in gebruik geneem. Die ontwerp van die gebou toon ’n sterk internasionale invloed met elemente van die Duitse Bauhaus-styl. Universiteit van Pretoria: Kampusgebouegids, 2008, besoek op 29 Mei 2015 Hierdie artikel is ’n saadjie. Voel vry om Wikipedia te help deur dit uit te brei.


Vincent van Rooyen (* 4 Januarie 1932, Tiervlei – † 28 Mei 2007, Kroonstad) was ’n Suid-Afrikaanse musikant, komponis en befaamde mondfluitjiespeler. Hy het homself op 20-jarige leeftyd geleer mondfluitjie speel en in 1952 saam met Art Daane en Bryan Jones die Relda Trio, ’n mondfluitjiegroep gestig. Gedurende sy suksesvolle loopbaan van lanker as 50 jaar het hy internasionale bekendheid verwerf deur deelname aan verskeie internasionale mondfluitjie-kampioenskapsbyeenkomste, radio, televisie en deur saam met die Johannesburgse en Kaapstadse simfonie-orkes op te tree. In 1980 stig hy die Vincent van Rooyen Harmonica Trio saam met die broers Jonathan en Paul Hopper. Van Rooyen het ook sy eie musiek gekomponeer wat van ligte boeremusiek tot klassieke musiek strek en langspeel plate en verskeie CD’s uitgereik. Van Rooyen is op 4 Januarie 1932 in Tiervlei, Parow, in die Kaap gebore, en het lank in Bellville saam met sy vrou, Annie, gewoon. Vincent het niks van die mondfluitjie geweet tot kort ná sy twintigste verjaardag nie. "Ek was ’n skrynwerker. Ek was op pad huis toe en ek het sewe sjielings en ses pennies in my sak gehad.


Islamofobie (Arabies: إسلاموفوبيا, 'islaamufuubya) verwys na die ongefundeerde en irrasionele angs vir Moslems en Islam. Die woord is in 1997 die eerste keer in 'n publikasie deur die Runnymede Trust gebruik, aanvanklik met 'n negatiewe betekenis – 'n haat vir of afkeer van Moslems en Islam. Islamofobie is deur 'n paar geleerdes as 'n vorm van rassisme gekategoriseer. (de) Bundeszentrale für politische Bildung (bpb), 17 Junie 2019: Islamfeindlichkeit, Islamophobie, Islamkritik – ein Wegweiser durch den Begriffsdschungel * Fredman, Sandra (2001). Discrimination and human rights: the case of racism. Oxford [Oxfordshire]: Oxford University Press. p. 121. ISBN 0-19-924603-3. Haddad, Yvonne Yazbeck (2002). Muslims in the West: from sojourners to citizens. Oxford, Oxfordshire: Oxford University Press. p. 19. ISBN 0-19-514806-1. Islamophobia: A Challenge for Us All, Runnymede Trust, 1997, p. 1, cited in Quraishi, Muzammil (2005). Muslims and crime: a comparative study. Aldershot, Hants, England: Ashgate. p. 60.


Lippenhuizen (Wes-Fries: Lippenhuzen) is 'n dorp in die Nederlandse provinsie Friesland. Die dorp lê suid van Drachten en ressorteer onder die munisipaliteit Opsterland. Dit het sowat 1321 inwoners (2005-sensus). 1954 – 1307 1959 – 1214 1964 – 1150 1969 – 1094 1973 – 1115 2005 – 1321 SV THOR, sokkervereniging De Mande – klaverjasse Fleurich út ein – toneel Melomania – koor Hervormde kerk Watertoring Boerdery, Sweachsterwei 2 Foppe de Haan (1943), sokkerafrigter Reinoudina de Goeje (1833–1893), jeugboekskrywer Mindert Wijnstra (1945), Friese skrywer en onderwyser Hierdie artikel is ’n saadjie. Voel vry om Wikipedia te help deur dit uit te brei.


Bakkeveen (Wes-Fries: Bakkefean) is 'n dorp in die Nederlandse provinsie Friesland (Wes-Fries: Fryslân). Die dorp lê oos van Drachten en ressorteer onder die munisipaliteit Opsterland. Dit het sowat 2034 inwoners (2005-sensus). Wikimedia Commons het meer media in die kategorie Bakkeveen. Hierdie artikel is ’n saadjie. Voel vry om Wikipedia te help deur dit uit te brei.


Luyten 726-8 (ook bekend as Gliese 65) is een van die naaste dubbelsterre aan die Aarde – sowat 8,7 ligjare weg in die sterrebeeld Walvis. Dit is die prototipe van die veranderlike sterre bekend as opvlamsterre. Die sterstelsel is in 1948 deur Willem Jacob Luyten ontdek toe hy ’n katalogus opgestel het van sterre met die grootste eiebeweging. Hy het die ster se besonder groot eiebeweging van 3,37 boogsekondes per jaar opgemerk en dit aangeteken as Luyten 726-8. Die twee sterre, wat feitlik ewe helder is met skynbare magnitudes van 12,7 en 13,2, wentel elke 26,5 jaar om mekaar. Die afstand tussen die twee sterre wissel van 2,1 tot 8,8 astronomiese eenhede. Die stelsel is sowat 8,58 ligjare van die Aarde af en is dus die 7de naaste sterstelsel aan die Aarde. Die naaste ster aan hom is Tau Ceti, 2,87 ligjare weg. Luyten-726-8A is ’n veranderlike ster en het die naam BL Ceti gekry. Dit is ’n rooidwerg van spektraaltipe M5,5e. Dit is ook ’n opvlamster en ’n UV Ceti-veranderlike, maar dit is nie naastenby so merkwaardig soos sy metgesel-ster, UV Ceti, nie.


Die Savoy-paleis (Engels: Savoy Palace), wat in Middeleeuse Londen as een van die spoggerigste meenthuise van die adel beskou is, was die woning van Jan van Gent totdat dit in 1381 in ’n opstand verwoes is. Dit was geleë tussen die Strand en die Teemsrivier – die huidige Savoy-teater en Savoy-hotel is na die paleis genoem. Die gewildste plek in die Middeleeue in Londen vir die adellikes se huise was die Strand, wat die beste deel van die seremoniële roete was tussen die stad en die Paleis van Westminster, waar die parlement en koninklike hof se sake afgehandel is. Nog ’n voordeel was ’n uitsig oor die Teems, en dit was weg van die stank, rook, sosiale onrus en brandgevaar van die stad laer af met die rivier. In 1246 het koning Hendrik III die terrein waar die paleis gebou is, toegeken aan sy vrou se oom, Peter II, die Graaf van Savoy. Dit was later die eiendom van die hertôe van Lancaster.


Julian Patrick Barnes (gebore 19 Januarie 1946) is 'n Engelse skrywer van romans, kortverhale, essays en memoires. Hy het in 2012 die Booker-prys vir sy roman The Sense of an Ending gewen. Barnes is 'n ateïs. Hy is ook die beskermheer van die menseregtegroep Freedom from Torture. Sy vrou Pat Kavanagh was 'n literêre agent en is op 20 Oktober 2008 weens 'n breingewas oorlede. Hierdie artikel is ’n saadjie. Voel vry om Wikipedia te help deur dit uit te brei.


Die aptekerswese of farmasie behels die bestudering en beoefening van dié gebied van die gesondheidswetenskappe wat fokus op die veilige en doeltreffende gebruik van medisyne. Die Griekse woord φάρμακον (phármakon) beteken "medisinale stof". 'n Apteker is dus per definisie 'n farmaseut. Die farmaseutiese wetenskap hou hom besig met die werking van medisyne en plasebo's, en die invloed wat hulle het op mens en dier, in die besonder by siektes of ander mediese klagtes. Daarbenewens word die eienskappe en effektiwiteit van medisinale stowwe, die samestelling, voorbereiding en wyse van bewaring van medisyne, die gewenste dosis, interaksie tussen medisyne en die giftigheid (toksisiteit) van medisyne bestudeer. Die omvang van farmasiepraktyk sluit meer tradisionele rolle in soos die samestelling en reseptering van medikasie, maar ook meer moderne dienste wat verband hou met gesondheidsorg, insluitende kliniese dienste, immunisasie, die hersiening van medikasie vir veiligheid en doeltreffendheid, en die verskaffing van inligting oor medisyne, dwelmmiddels en gifstowwe. Aptekers is dus die kenners op die gebied van geneesmiddelterapie en is die primêre gesondheidswerkers wat die gebruik van medikasie optimaliseer tot die voordeel van die pasiënt.


John Brown (8 Desember 1826 – 27 Maart 1883) was jare lank ’n Skotse dienskneg en gunsteling van koningin Victoria van die Verenigde Koninkryk. Sy bekwaamheid en vriendskap is deur baie waardeer, onder andere die koningin. By ander was hy minder gewild vanweë sy invloed en informele optrede. Die presiese aard van die vriendskap tussen hom en die koningin was al die onderwerp van baie gissings – toe en nou. Brown is in Aberdeenshire gebore as die seun van John Brown en Margaret Leys, en het by Balmoral-kasteel gaan werk as ’n handlanger en dienskneg. Koningin Victoria en prins Albert het die eiendom eers gehuur en in November 1851 gekoop. Brown het verskeie jonger broers gehad, van wie drie in koninklike diens was. Die bekendste van hulle, Archibald Anderson "Archie" Brown, wat 15 jaar jonger as John was, het eindelik die persoonlike bediende van Victoria se jongste seun, prins Leopold, geword. Prins Albert se dood in 1861 was ’n groot skok vir die koningin en sy het dit nooit heeltemal verwerk nie. John Brown het ’n goeie vriend geword en het haar ondersteun.


The Spanish Tragedy, or Hieronimo is Mad Again is 'n Elisabethaanse treurspel wat tussen 1582 en 1892 geskryf is deur Thomas Kyd. Hierdie toneelstuk was baie invloedryk, omdat dit die genre van wraaktreurspel populêr gemaak het. Dié treurspel se dramatiese kunsie van 'n toneelstuk binne-in 'n toneelstuk, tesame met die idee van 'n wraaksugtige spook, is in Shakespeare se Hamlet nagemaak. Thomas Kyd word ook deur baie voorgestel as die outeur van 'n hipotetiese Ur-Hamlet, wat heel moontlik een van die bronne vir Shakespeare se weergawe van die Hamlet-storie was. Hierdie artikel is ’n saadjie. Voel vry om Wikipedia te help deur dit uit te brei.


Goris (Armeens: Գորիս; vroeër bekend as Hin Kores en Gorayk‘) is 'n nedersetting in die Suid-Armeense provinsie Syunik. Dit is in die Goris- of Vararak-riviervallei geleë, sowat 254 km van die Armeense hoofstad Jerewan en 67 km van die provinsiale hoofstad Kapan af, en word omring deur hoë sandsteenberge. Goris word amptelik as stedelike nedersetting gekategoriseer en is tans die tweede grootste stad in die provinsie Syunik. Volgens die Nasionale Statistieke Diens van die Republiek van Armenië (ARMSTAT) het Goris in 2010 'n bevolking van 23 022 gehad, 'n effense afname sedert die sensus van 2001 toe die inwonertal as 23 261 bepaal is. Goris word as die aantreklikste stad in die suide van Armenië beskou, nie alleen vanweë se ligging nie, maar veral weens sy boukuns en uitleg. Baie van sy tweeverdieping-geboue is van grys sandsteen gebou, waarby hul ontwerp blykbaar deur 'n Duitse argitek beïnvloed is wat hom hier gevestig het. Opvallend is die roostervormige straatuitleg, met 'n verskeidenheid vrugtebome wat langs sommige strate geplant is - rooi pruim-, moerbei-, pruim-, kersie- en appelbome.


'n Grondwet of konstitusie is 'n wet wat onder alle omstandighede geldend is of waarop ander wette gegrond is. In terme van regerings is dit die wet wat in hooftrekke die regeringsvorm (monargie of republiek) van die staat, die hooffunksies van staatsorgane, die amptelike taal/tale, die verpligtinge en regte van die burgers bepaal. ’n Grondwet is ’n versameling van fundamentele beginsels of vasgestelde reëls wat die regsbasis van ŉ staat, organisasie of enige ander soort entiteit vorm en bepaal hoe daardie entiteit bestuur word. Wanneer hierdie beginsels in ŉ enkele dokument of ŉ stel regsdokumente opgeteken word, kan daardie dokumente ŉ geskrewe grondwet beliggaam; as dit in ŉ enkele omvattende dokument weergegee word, beliggaam dit ŉ gekodifiseerde grondwet. Sommige grondwette, soos die grondwet van die Verenigde Koninkryk, is nie gekodifiseer nie maar in verskeie fundamentele wette van ŉ parlement, hofsake of verdrae opgeteken. ŉ Grondwet is van toepassing op verskillende vlakke van organisasies, van soewereine lande tot maatskappye en verenigings. ŉ Verdrag wat ŉ internasionale organisasie stig, is oor daardie organisasie se grondwet, aangesien dit definieer hoe daardie organisasie saamgestel is.


Amatriciana-sous 'n Pastasous in die Italiaanse kookkuns Hoofbestanddele Guanciale (gepekelde varkwang) of ander varkspek Pecorino-kaas Tamaties Olyfolie Chili-rissies (na smaak) 'n Paar druppels witwyn (na smaak) Sout en peper (na smaak) Amatriciana-sous (Italiaanse uitspraak: [amatriˈtʃaːna]) is 'n tradisionele Italiaanse pastasous wat van guanciale (gepekelde varkwang), pecorino-kaas, tamaties, chili-rissies (peperoncini) en olyfolie as hoofbestanddele berei word. Die sous, wat sy oorsprong in Amatrice, 'n nedersetting in die bergagtige provinsie Rieti in die Lazio-streek het, is tans een van die bekendste pastasouse in die Italiaanse en Romeinse kookkuns. In Italië word die sous amptelik erken as Lazio se Prodotto agroalimentare tradizionale. Die sous is een van die hoofbestanddele van pastageregte soos spaghetti all'amatriciana of bucatini all'amatriciana.


Die Provinsie Ferrara (Italiaans: Provincia di Ferrara) is 'n provinsie in die Emilia-Romagna-streek van Italië. Die hoofstad is Ferrara as naamgewende nedersetting. Dit het 'n oppervlakte van 2632 vierkante kilometer (1016 vierkante myl) en 'n totale bevolking van ongeveer 350 000. Daar is 26 munisipaliteite of comuni (enkelvoud: comune) in die Provinsie Ferrara. Teen 2014 was die hoofplekke se bevolking soos volg: Provinsie Ferrara se webwerf[dooie skakel] (it)


Thornton Niven Wilder (17 April 1897 — 7 Desember 1975) was 'n Amerikaanse skrywer van toneelstukke en romans. Hy het die Pulitzerprys vir Fiksie in 1928 gewen vir sy roman The Bridge of San Luis Rey. Daarbenewens het hy ook die Pulitzerprys vir Drama in 1938 gewen vir sy toneelstuk Our Town, en weer 'n keer in 1943 vir sy toneelstuk The Skin of Our Teeth. Wikimedia Commons het meer media in die kategorie Thornton Wilder. Hierdie artikel is ’n saadjie. Voel vry om Wikipedia te help deur dit uit te brei.


Die Spirograaf-newel, of IC 418, is ’n planetêre newel in die sterrebeeld Haas. Die naam kom van die ingewikkelde patroon van die newel wat lyk soos ’n patroon geskep deur ’n spirograaf, ’n speelding wat geometriese patrone op papier maak. Die Spirograaf-newel was waarskynlik net ’n paar miljoen jaar gelede nog ’n rooireusester. Sy kernbrandstof het intussen opgeraak en die buitenste lae het wegbeweeg van die warm, klein kern wat ’n witdwerg sal word. Die newel is sowat 3 600 ligjare van die Aarde af en is 0,3 ligjaar breed. Lys van planetêre newels "SIMBAD-databasis". Resultate vir IC 418 (in Engels). Geargiveer vanaf die oorspronklike op 28 Mei 2020. Besoek op 22 Desember 2006. Die Spirograaf-newel (IC 418) – STScI-nuusvrystelling IC 418: Sterrekundefoto van die dag Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Hyundai i20 WRC is 'n wêreldtydrenmotor wat deur Hyundai gebou is vir gebruik vanaf die 2014 Wêreldtydrenkampioenskap. Dit is gebaseer op die Hyundai i20 subkompakte motor, en onthul by die 2012 Paryse Motorskou. Die bekendstelling van die i20 merk Hyundai se terugkeer na die Wêreldtydrenkampioenskap na tien jaar se afwesigheid. Die motor het sy eerste mededingende verskyning by die 2014 Monte Carlo Tydren gemaak. Die motors word voorberei deur Hyundai se prestasie-afdeling, Hyundai Motorsport, by 'n werkswinkel in Frankfurt, Duitsland, en bestuur deur Thierry Neuville, met Juho Hänninen, Chris Atkinson en Dani Sordo as deel van die span se verdere inskrywings. 'n Derde i20 sal in die Portugese tydren vir Sordo gereed wees, met 2011 Produksiemotorwêreldtydrenkampioen Hayden Paddon in die derde motor in sewe tydrenne tydens die tweede helfte van die seisoen. Bykomende ontwikkelingswerk is uitgevoer deur Bryan Bouffier. Vir 2015 is jaers Thierry Neuville, Dani Sordo en Hayden Paddon behou. Daarbenewens sal die Nederlander Kevin Abbring die hooftoetsbestuurder vir die nuwe Hyundai i20 WRC wees. Citroën DS3 WRC Ford Fiesta RS WRC Ford Focus RS WRC Mini John Cooper Works WRC Toyota Yaris WRC Volkswagen Polo R WRC "Hyundai hands Hayden Paddon WRC lifeline".


Phở is 'n tradisionele Viëtnamese noedelsop. Dit bevat rysnoedels, kruie en meestal beesvleis. Die rysnoedels kom oorspronklik uit China, terwyl die sous waarskynlik van Franse afkoms is. Die gereg het sy oorsprong in die vroeë 20ste eeu in die noorde van Viëtnam gehad. Die eerste Phở-restaurante is in die 1920's in Hanoi geopen. Phở het na verskeie lande oor die wêreld versprei. Dit word as die simbool van die Viëtnamese kookkuns beskou. Wikimedia Commons het meer media in die kategorie Phở. Hierdie artikel is ’n saadjie. Voel vry om Wikipedia te help deur dit uit te brei.


Die Ford Sierra RS Cosworth was 'n hoëverrigtingweergawe van die produksie-Ford Sierra. Dit was die resultaat van 'n Ford Motorsportprojek wat ten doel gehad het om 'n algehele wenner vir Groep A-motorwedrenne in Europa te produseer. Enjin: R4 2,0 liter (1993 cc), 4 kleppe per silinder, DBNA Turbo-aanjaer: Garrett T3 Toevoerstelsel: elektroniese brandstofinspuiting Marelli-Weber Drukverhouding: 8.0: 1 Boor x slag: 90,80 × 76,95 mm Maksimumkrag: 204 kW (150 kW) teen 6000 opm Maksimumwringkrag: 277 Nm teen 4500 opm Verrigting: Versnelling 0-100 km/h: 6.8 s Versnelling 0-160 km/h: 16.1 s Maksimumspoed: 230 km/h Enjin: R4 2.0 liter (1993 cc), 4 kleppe per silinder, DBNA Turbo-aanjaer: Garrett T04 Toevoerstelsel: elektroniese brandstofinspuiting Jetronic Drukverhouding: 8.0: 1 Boor x slag: 90,80 × 76,95 mm Maksimumkrag: 227 kW (167 kW) teen 6000 opm Maksimumwringkrag: 277 Nm teen 4500 opm Verrigting: Versnelling 0-100 km/h: 6.1 s Maksimumspoed: 248 km/h Enjin: R4 2.0 liter (1993 cc), 4 kleppe per silinder, DBNA Turbo-aanjaer: Garrett T3 Toevoerstelsel: elektroniese brandstofinspuiting Marelli-Weber Drukverhouding: 8.0: 1 Boor x slag: 90,80 × 76,95 mm Maksimumkrag: 220 kW (162 kW) teen 6250 opm Maksimumwringkrag: 290 Nm teen 3500 opm Verrigting: Versnelling 0-100 km/h: 5.6 s Versnelling 0-160 km/h: 14.9 s Maksimumspoed: 230 km/h


Museum of London in die Barbican Centre Londen  Verenigde Koninkryk Stigting 1976 Direkteur Sharon Ament Toegang Gratis vir die publiek Moltreinstasies St Paul's (300 m) Barbican (300 m) Moorgate (600 m) Webtuiste museumoflondon.org.uk Die Museum of London dokumenteer die geskiedenis van Londen vanaf die prehistoriese tydperk tot die moderne tyd. Die museum is naby die ou stadsmuur, London Wall, en die Barbican Centre geleë en maak deel uit van die Barbican-gebouekompleks wat in die 1960's en 1970's ontstaan het toe 'n buurt in die City of London, wat gedurende die Tweede Wêreldoorlog swaar deur Duitse bomaanvalle geraak is, op 'n innovatiewe manier herontwikkel is. Die museum is binne kort loopafstand van die St. Paul's-katedraal op die hoek van een van die oudste buurte in die Britse hoofstad en vlakby die oorblyfsels van die Romeinse stadsmuur geleë. Dit word gemeenskaplik bestuur en befonds deur die City of London Corporation en die Greater London Authority (GLA), die strategiese bestuursliggaam vir Groter Londen. In Maart 2015 het die Museum planne aangekondig om sy uitstallings vanaf die Barbican-kompleks na die nabygeleë Smithfield Market te verskuif.


Die NG gemeente Bethal is 'n gemeente van die Nederduitse Gereformeerde Kerk se Sinode Hoëveld, maar geleë in die provinsie Mpumalanga, waarvan die meeste gemeentes in die Oostelike Sinode val. Die gemeente is gestig in 1889 as die 26ste gemeente in die destydse Transvaalse kerk. In dieselfde jaar is ook die gemeentes Ventersdorp, Amersfoort, Klerksdorp, Nelspruit en Carolina gestig. Die ledetal met die stigting was ongeveer 300. Ds. N.H. de J. Theunissen was die eerste leraar en het die gemeente vanaf 1893 tot '95 bedien. Hierna was die gemeente twee jaar vakant. Ds. J.P. Liebenberg het in die gemeente van April 1897 tot sy aftrede op 25 September 1937 gedien. In 1898 besluit die kerkraad om 'n kerkgebou met 1 000 sitplekke op te rig teen 'n beraamde koste van £8 500. Die uitbreek van die Tweede Vryheidsoorlog maak dit egter onmoontlik om die kerk te bou. Skade van die Driejarige Oorlog het die gemeente duur te staan gekom: Net £1 000 van die skade van £2 835 is uitbetaal. Nogtans is die hoeksteen op 22 Augustus 1903 deur ds. H.S. Bosman van Pretoria gelê.


Warwick Tecklenburg (gebore in Nelspruit, 22 Januarie 1987) is ’n rugbyspeler wat vir die Emirates Lions as flank speel in die Superrugbyreeks. Hy het voorheen vir die Blou Bulle gespeel in die Curriebeker-reeks. Warwick Tecklenburg by SARugby.co.za itsrugby.co.uk profile Hierdie artikel is ’n saadjie. Voel vry om Wikipedia te help deur dit uit te brei.


Singapoerse Standaardtyd (SST) is 'n tydsone wat gelykstaande aan UTC+08:00 is. Maleisiese Standaardtyd (MST) of Maleisië-tyd (MYT) Filippynse Standaardtyd (FST) Republiek Chinatyd (RST)/Taiwantyd Chinese Standaardtyd Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Riviera-Jakaranda is gestig as ’n gemeente van die Nederduitse Gereformeerde Kerk in Pretoria onder die naam Riviera, maar ná die inlywing van Jakaranda, staan dit onder die saamgestelde naam bekend. Hierdie gemeente is geleë vlak agter Meintjeskop, waarteen die Uniegebou aan die voorkant pryk. Voor afstigting was dit twee wyke van die gemeente Pretoria-Oos, naamlik Riviera en Rietondale. Reeds ongeveer 1905 is 'n begin gemaak met Sondagskoolwerk deur mejj. Henriette en Cato Marais van Sunnyside. Hulle het vroeg al begin geld insamel vir 'n saal vir Sondagskooldoeleindes. Intussen is Sondagskool in verskillende huise gehou en veral het br. en sr. B.S. van Soelen belangrike werk in hierdie opsig gedoen. In 1933 is 'n kerksaal vir sowat 300 mense op die hoek van Blake- en Rosestraat gebou (waar die kerk vandag staan), en dit het destyds £800 gekos. Die hoeksteen is op 17 Julie 1933 deur mej. Henriette Marais gelê, en die saal is op 30 September van dieselfde jaar ingewy. Aanvanklik was daar geen gereelde dienste nie, maar later is aanddienste waargeneem.


Die Prins George-renbaan is 'n 3.920 km lange motorrenbaan in Oos-Londen, Suid-Afrika. Dit het die Suid-Afrikaanse Grand Prix drie keer gehuisves in 1962, 1963 en 1965 voordat die Grand Prix in 1967 na Kyalami verskuif is. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Lyttelton is ’n gemeente van die Nederduitse Gereformeerde Kerk in die suide van Pretoria. Dit is gestig as Pretoria-Suid, maar die naam is omstreeks 1950 verander na Lyttelton. Die gemeente is 'n dogtergemeente van die moedergemeente Pretoria. By sy afstigting is Pretoria beroof van sy laaste buitewyke. Die kerkraad van Pretoria was bevrees dat as hierdie dogter sou afstig die ou moeder ekonomies sou onder gaan. Dit was egter (ten minste in die eerste dekades ná afstigting) 'n ongegronde vrees. Die stigting van Pretoria-Suid het geskied onder voorsitterskap van dr. H.D.A. du Toit (destyds predikant van Bronberg) op 26 April 1944. Die jaar 1944 was 'n tydperk van geweldige uitbreidings in die getal NG gemeentes in die destydse Transvaal. In dieselfde jaar is in Johannesburg die NG gemeente Bezuidenhoutsvallei, NG gemeente Kriel (Maraisburg), NG gemeente Ferndale (later Randburg) en NG gemeente Parkhurst afgestig. In Pretoria is ook Onderstepoort, Villieria en Quaggapoort afgestig en elders in die provinsie Krugersdorp-Noord, Sanddrif, Rustenburg-Oos, Bremersdorp, Albertyn en Vereeniging-Wes. Die kerkraad het met die stigting uit vier ouderlinge en vyf diakens bestaan.


Kaori Ekuni (Japannees: 江國 香織; Setagaya, Tokio, 21 Maart 1964) is 'n Japannese skryweres. 1991 Kira kira hikaru　(きらきらひかる) 1999 Kamisama no bōto　(神様のボー) 2002 Oyogu no ni anzen demo tekisetsu demo arimasen　(泳ぐのに、安全でも適切でもありません) 2003 Gōkyūsuru jumbi wa dekiteita (号泣する準備はできていた) (en) Kaori Ekuni, J'Lit Books from Japan (en) Synopsis of God's Boat (Kamisama no boto), JLPP (Japanese Literature Publishing Project) Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Pierneef is ’n gemeente van die Nederduitse Gereformeerde Kerk in Pretoria. Dié gemeente het in 1985 259 doop- en 624 belydende lidmate gehad met dr. M.T.S. Zeemand as die leraar. In 2015 het die dooplidmate afgeneem tot 131 en die belydende lidmate tot 498. Ds. E.J. van der Westhuizen was toe die leraar. Na gelang die aantal lidmate van die gemeente Villieria buite verhouding aangegroei het, en omdat dit weens gebrek aan doeltreffende busvervoer vir lidmate in die deel suid van Capital Park-Silvertowspoorweg baie moeilik was om by die kerk te kom, het daar 'n sterk begeerte ontstaan om tot selfstandigheid te geraak. Toe die kerkraad volgens opdrag van die Sinode besluit om 'n medeleraar te beroep, is dadelik oorgegaan tot die bou van 'n pastorie, en wel in die deel van die gemeente ten suide van die spoorweg. Nadat die gebou voltooi is, is ds. H.J.C. Reyneke as medeleraar beroep en op 9 April 1949 deur ds. Krige van Aberdeen bevestig. Die suidelike deel van die gemeente is deur ds. Reyneke bearbei, terwyl ds. L.N. Botha, die ander leraar, die noordelike deel bearbei het.


Die NG gemeente Hartbeesspruit was 'n gemeente van die Nederduitse Gereformeerde Kerk in Pretoria, maar dit het op 13 September 1998 met Queenswood as Hartbeesspruit-Queenswood gesmelt. Later is die naam verkort tot net Queenswood. Hartbeesspruit het in 1985 257 doop- en 846 belydende lidmate gehad terwyl di. H.J.S. Gouws en F.A. Grobler die leraars was. In daardie jaar het Queenswood, wat in 1963 gestig is, 575 doop- en 2 836 belydende lidmate gehad. In 2015, het Hartbeesspruit-Queenswood se dooplidmate 153 getel en sy belydende lidmate 1 027, met ander woorde onderskeidelik 679 en 2 655 minder as 30 jaar vantevore. Die leraars was toe dr. W.S. Boshoff, J.J. Gerber en ds. K.E. Albrecht, terwyl ds. J.A. van den Berg pastorale hulp en geestelike werker by Huis Herfsblaar was. Die gemeente het twee kerkgeboue gehad: die Steenkerk by Garretlaan 249, Queenswood, en die Klipkerk by Pretoriusstraat 1200, Hatfield, die tuiste van die destydse gemeente Hartbeesspruit. In 2022 het laasgenoemde die kantoor van die NGK se Algemene Sinode gehuisves asook die Lutherse kerk Good Shephard.


Die Switserse Grand Prix was die premier motorresies van Switserland. In sy latere jare was dit 'n Formule Een-ren. Byeenkomste wat nie deel was van die Formule Een Wêreldkampioenskap nie wys in 'n pienk agtergrond.


Die NG gemeente Hoopstad is 'n Vrystaatse gemeente van die Nederduitse Gereformeerde Kerk in die Ring van Boshof. Dis in 1876 gestig as die 22ste gemeente in die Vrystaatse Kerk. Die boere in die omgewing van die huidige dorp het reeds in 1862 'n versoekskrif, onderteken deur 365 mense, aan die Volksraad gerig en om 'n dorp gevra. Die Volksraad het toegestem, maar die mense kon nie eensgesindheid bereik oor die plek waar die dorp aangelê moes word nie, en oor die naam. In 1873 word die Volksraad weer gevra om die stigting van 'n dorp in die wyk Vetrivier goed te keur. Die Volksraad het die aansoekers verwys na die besluit van 1862 wat reeds toestemming verleen het. In 1874 is besluit dat die dorp op Kameeldoorns, distrik Boshof, aangelê sal word. Die plaas was die eiendom van H.A. van Zyl, en hy het 'n deel daarvan verkoop vir £1 500. Kameeldoorns het vroeër onder Winburg geressorteer; gedurende die Oranjeriver-soewereiniteit was dit die eiendom van Isaac Dyason, magistraatsklerk van Winburg. Later het dit aan Henry Green, tweede Britse resident, behoort.


Engelsman se graf kan na een van die volgende verwys: Engelsman se graf (Merweville) Engelsman se graf (Clanwilliam)


Verskeie stand- en borsbeelde is van eerste minister Hendrik Verwoerd in Suid-Afrika opgerig. Die meeste hiervan is sedert die Suid-Afrikaanse algemene verkiesing van 1994 afgebreek of verwyder. Verskeie hiervan is na Orania verskuif. Verwoerd is waarskynlik die Suid-Afrikaanse eerste minister van wie die meeste afbeeldings gemaak is. Moontlike redes hiervoor is dat hy óf baie geliefd was óf dat dit ekonomies goed gegaan het in Suid-Afrika tydens sy premierskap en daar geld vir die maak van hierdie beelde was. 'n Standbeeld van Verwoerd het voor die gebou van die provinsiale administrasie in Bloemfontein gestaan (destyds die H.F. Verwoerd-gebou). Die standbeeld deur Gerhard de Leeuw was 15 voet hoog en het 1,6 ton geweeg. Dit is in 1969 opgerig en in September 2004 verwyder. Die beeld is in 2006 aan die Erfenisstigting oorhandig. 'n Borsbeeld voor die Midvaal Plaaslike Munisipaliteit in Meyerton. Die beeld is in Mei 2011 deur die DA-beheerde stadsraad verwyder. Dit was die laaste standbeeld van Verwoerd in 'n openbare ruimte buite die Afrikanerdorpie Orania, waar talle van sy stand- en borsbeelde tans gehuisves word. Verwoerd het die parlementêre verkiesing in 1958 as LV vir Heidelberg gewen.


Lakehurst is 'n nedersetting in Ocean County in die deelstaat New Jersey. Dit is ongeveer 12 km suidwes van Lakewood. Die ekonomie van die nedersetting was eers afhanklik van yster- en spoorwegindustrieë, maar is nou afhanklik van die Vloot Lugmagbasis wat daarnaby geleë is. Die spoorwegaktiwiteite het tot 'n stilstand gekom tydens die Groot Depressie in 1932. Die nedersetting het toe 'n moeilike tyd beleef, maar het 'n oplewing ondergaan tydens die Tweede Wêreldoorlog. Die area vir die lugmagbasis was in 1919 toegeken aan die Amerikaanse Vloot om gebruik te word as basis vir ligter-as-lug tuie soos lugskepe. Die eerste Amerikaanse lugskip die Shenandoah het haar nooiensvaart hier gemaak in 1929. Die lugskip Graf Zeppelin het sy reis om die wêreld van 21 dae hier begin en geëindig. Die Akron het ook sy laaste rampvlug hier begin in 1933 en die Hindenburg het hier aan die brand geslaan en totaal uitgebrand op 6 Mei 1937. Hierna het die basis sy belangrikheid verloor en was relatief stil totdat dit gebruik was as 'n vlootopleidingsentrum tydens die Tweede Wêreldoorlog. Vliegtuigbemannings is opgelei in die kuns van duikbootopsporing. Daarna is dit gebruik as 'n helikopteropleidingsbasis.


Carl Zeiss (11 September 1816 – 3 Desember 1888) was 'n Duitse industrialis en optikus. Hy is gebore in Weimar. Hy het in Stuttgart studeer en in 1846 begin hy 'n klein werkswinkel in Jena. Hier vervaardig en herstel hy gereedskap van die natuurwetenskapafdeling van die Universiteit van Jena. Sy besigheid groei vinnig en Zeiss verkry 'n reputasie as 'n vervaardiger van kwaliteit-mikroskope. In 1866 het Ernst Abbe by die maatskappy aangesluit. Hy was ook uiters vaardig in optika en later word Abbe en Zeiss se seun, Roderich, vennote in die besigheid. Zeiss sterf op 3 Desember 1888 in Jena. Onder Abbe se beheer sluit die Zeiss-besigheid aan met dié van Otto Schott in 1889. Collier's Encyclopedia, Crowell-Collier Educational Corporation, volume 23, bl. 752. Wikimedia Commons het meer media in die kategorie Carl Zeiss. Hierdie artikel is ’n saadjie. Voel vry om Wikipedia te help deur dit uit te brei.


Jan Carel Juta (* 23 Maart 1824 in Zaltbommel; † 8 April 1886 in Londen) was 'n Hollands-Suid-Afrikaanse uitgewer, boekhandelaar en die swaer van Karl Marx. Sy ouers was munisipale belastinggaarders Hubertus Johannes Juta (* 1796; † 1870) en Maria Albertina, gebore Offers (* 1792; † 1879). Een van sy voorvaders, Cornelius Juta (* 1652; † 1732), het uit Stralsund, Swede na Amsterdam getrek. Juta was 'n prokureurskandidaat in Zaltbommel. Hy trou met Louise, 'n dogter van Heinrich Marx, op 5 Junie 1853 in Trier. Die huweliksbevestiging vind in die kerk op 7 Junie plaas te Traben, in die aanwesigheid van haar oom Lion Philips en ander swaers van haar ma, Henriette Marx. Nadat sy broer Coenraad Jacobus Juta (* 1827; † 1889), 'n kaptein, hom van Kaapstad vertel het, besluit hy om in 1853 na Suid-Afrika te verhuis. Op pad na die Kaap die Goeie Hoop gaan kuier die pasgetroude egpaar by Karl Marx en sy gesin in Londen, maar ook by Friedrich Engels te Manchester.


Die Renault Zoe is 'n vyfdeur supermini elektriese motor vervaardig deur die Franse vervaardiger Renault. Die Zoe het 'n 22 kWh litium-ioon batterypak wat 'n reikafstand van tussen 210 km (130 myl) en 240 km (150 myl) onder die NEDC siklus lewer. Renault het voorheen 'n aantal verskillende konsepmotors onthul onder die Zoe-naam. Kleinhandelkliëntaflewerings het in Desember 2012 in Frankryk begin, gevolg deur verskeie Europese lande in 2013. Sedert 2013 is die Zoe die alle-tye besverkoper geheel-elektriese motor in die Franse mark. Wêreldwye verkope steek die 25.000 eenhede mylpaal verby in Mei 2015, met Frankryk as die voorste mark met byna 15.000 (57%) eenhede op daardie tydstip verkoop. "Renault Zoe Expression". Renault. Geargiveer vanaf die oorspronklike op 5 Julie 2013. Besoek op 22 Augustus 2012. Renault Media (2012-03-09). "Renault features production version of ZOE, Twizy EV at Geneva". Green Car Congress. besoek 2012-05-14. Groupe Renault (Junie 2015). "Ventes Mensuelles" (in Frans). Renault.com. Geargiveer vanaf die oorspronklike op 27 Julie 2019. Besoek op 28 Junie 2015.


Die Ford Territory is 'n oorkruissportnutsvoertuig wat deur Ford Australië gebou word van April 2004 tot 2016. Dit is gebaseer op die EA169 platform wat ook deur die 2002 Ford Falcon gebruik word. Die Territory het verskeie motortoekennings verower sedert sy bekendstelling, en is die eerste SNV om die gesogte titel van die Australiese Wheels "Motor van die Jaar" te wen in 2004, danksy sy tipiese sedanhantering en praktiese uitleg. Beide agterwielaandrywing en veelwieldryfkonfigurasies is beskikbaar in die Australiese mark. 4WD-modelle het 'n opsionele heuweldaalbeheerstelsel, wat met behulp van die teensluitremstelsel die beweging van die motor teen afdraandes beheer. Tekenend van sy SNV ontwerp, het die Territory vyf (in twee rye) of sewe (in drie rye) sitplekke vir passasiers. Al die sitplekke is in 'n "teaterstyl" gerangskik, met die eerste ry die laagste voor en die laaste ry die hoogste agter. Die middel- en agterrye kan platvou teen die vloer om die beskikbare vragvolume te vergroot. Ford het die Territory langs die bestaande Falcon-stasiewa bekend gestel, wat albei op dieselfde Broadmeadows monteerlyn gebou is.


Die Nissan Skyline C210/211 en GC210/211 van 1977 was 'n effens groter en vierkantiger ontwerp as die vorige Skylines. Dit was beskikbaar in 'n sedan, hardetop sedan, koepee en stasiewa, en ook hierdie een was losweg gebaseer op die Laurel platform (C32). Daar is sederdien voortgegaan om die Skyline-reeks te verdeel in basiese en sessilinder modelle, laasgenoemde met 'n langer asafstand en voorkant. Hierdie lyn is voortgesit tot in 1981. 'n Seldsame variant was die stasiewa-weergawe, met 'n unieke stilering agter die agterste deure, naamlik 'n veel kleiner venster as gewoonlik tussen die C- en D-pilare. Die Skyline het 'n binne- en buite-opkikkering in laat 1978 ondergaan, wat gelei het tot 'n verandering van die modelkode van 210 na 211. Die GT-EX het die gestaakte GT-R vervang met 'n turbo-enjin, die L20ET. Hierdie was die eerste turbo-enjin om 'n Japannese produksievoertuig aan te dryf. Een noemenswaardige aspek van die turbo-weergawes was dat hulle nie tussenverkoel was nie, net met 'n nooddruk-ontlasklep.


Sonbrand is 'n oppervlakkige velinflammasie wat veroorsaak word deur erge blootstelling aan die son of kunsmatige ultravioletstrale. Dit beskadig die oppervlakselle van die vel en klein onderliggende haarvaatjies. Erge sonbrand lei tot die vorming van waterblasies, wat binne 'n paar dae oopbars en die vog vrystel wat onder die epidermis opgedam het. Hierna herstel die gebrande vel weer geleidelik tot sy vorige voorkoms. Sorg moet gedra word teen sonsteek (erge inflammasie en elektrolietwanbalans) en die opdoen van gereelde sonbrand, wat aanleiding mag gee tot karsinoon (velkanker). Dokter in die huis, Dr Jan van Elfen, 1993 ISBN 0 624 03234 5 Wikimedia Commons het meer media in die kategorie Sonbrand. Hierdie artikel is ’n saadjie. Voel vry om Wikipedia te help deur dit uit te brei.


Die Opel Rekord was 'n groot gesinsmotor of uitvoerende motor wat in agt geslagte deur die Duitse motorvervaardiger Opel gebou is. Tussen 1953 en 1986 is ongeveer tien miljoen eenhede verkoop. Teen laatsomer 1986, is die Rekord vervang deur die Opel Omega. Die Ranger was 'n Rekordgebaseerde reeks deur die Opel Continental aanleg in Antwerpen, België, gebou, vir die algehele Europese mark. Stilering was soortgelyk aan die Rekord, hoewel die Ranger 'n vierkopligsierrooster gehad het, soortgelyk aan die Vauxhall Victor FD reeks van daardie tyd. Aanvanklik was daar twee modelle: Ranger 130 en Ranger 153. In 1970 is bykomende modelle aangekondig, synde die Ranger 1900, Ranger 2500 en 'n "SS" variant, gebaseer op die Ranger 153. Daar was ook 'n Suid-Afrikaanse Ranger, gebou in General Motors Suid-Afrika se aanleg in Port Elizabeth. Bekend as Suid-Afrika se eie motor, was sy kenmerk 'n springboklogo op die sierrooster, en is ook geproduseer as 'n stasiewa. Opel Rekord C 1.7 S 4-deursedan (1968) General Motors Ranger, Suid-Afrika "argiefkopie" (PDF).


Carlos Jaime Alazraqui is 'n Amerikaanse akteur en komediant. Hy is veral bekend vir sy rol as Deputy James Garcia in die TV-komedie Reno 911! en as die stem van die chihuahua in die Taco Bell-restaurant se TV-advertensie. Amptelike webwerf Wikimedia Commons het meer media in die kategorie Carlos Alazraqui. Hierdie artikel is ’n saadjie. Voel vry om Wikipedia te help deur dit uit te brei.


Modderspruit is 'n nedersetting geleë tussen Marikana en die Hartbeespoortdam in Noordwes, Suid-Afrika. Lys van dorpe in Suid-Afrika "Hoofplek Modderspruit". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Goedehoop is 'n gehuggie in die Noordwesprovinsie van Suid-Afrika. In 2011 het dit 'n inwonertal van 311 gehad wat almal Swartes was, en val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Goedehoop". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Mankwe is 'n klein nedersetting noord van die Pilanesberg in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Mankwe". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Hierdie artikel poog om die Suid-Afrikaanse weergawe weer te gee. Modelname kan verskil vir dieselfde bakkie op oorsese markte. Die Nissan Hardbody (oorsese Frontier) is in 1997 bekendgestel vir die 1998 modeljaar as 'n plaasvervanger vir die verouderde bakkie. Nissan se eerste Hardbody was toegerus met 'n 2.4 L inlynviersilinderenjin, die KA24DE. Later in 1999 is 'n V6-enjin bygevoeg, die VG33E. In Australië is 'n 3.0 L V6 in Junie 2000 ingevoer. In Februarie 2003 is sommige 4x4-modelle met 'n groter 3.3 L V6 toegerus (slegs beskikbaar met 'n 5-ganghandratkas), terwyl 4x2-modelle voortgegaan het met die 3.0 L V6 (met hand- of outomatiese ratkas). Die V6-opsie is laat vaar in 2005, dit het die 2.4 L petrolenjin en 2.5 L turbodiesel as die enigste beskikbare enjins gelaat. Elders was die Hardbody/Frontier ook bekend as die Nissan Navara. 'n Vierdeurweergawe (dubbelkajuit) van die D22 is gedurende 1997-1998 ontwerp en ontwikkel, en in April/Mei 1999 gebou as die 2000 Frontier Crew Cab.


Die Chrysler Voyager of Chrysler Grand Voyager is 'n luukse minibus verkoop deur Chrysler. Sedert 2011 word die Voyager verkoop onder die Lancia naam in Europa om die Chrysler-Lancia integrasie te versterk. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Dedra (Tipe 835) is 'n motorvoertuig wat deur Lancia vervaardig is vanaf 1972 tot 1984. Dit is oorspronklik ontwerp om die Prisma te ondersteun en later te vervang. Hierdie artikel is ’n saadjie. Voel vry om Wikipedia te help deur dit uit te brei.


Die gewone eiervreter (Dasypeltis scabra) is 'n slang wat regdeur Suid-Afrika voorkom. Die slang word tot 45 tot 75 cm lank. Die reptiel leef in bome, termiethope en klipbanke. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Alfabetiese lys van slange Wikimedia Commons het meer media in die kategorie Gewone eiervreter. Wikispecies het meer inligting verwant aan Gewone eiervreter Hierdie artikel is ’n saadjie. Voel vry om Wikipedia te help deur dit uit te brei.


Microsoft Lumia (voorheen bekend as Nokia Lumia) is 'n reeks mobiele toestelle wat deur Microsoft Mobile as opvolger van Nokia ontwerp en bemark word. Die slimfoonreeks, wat in November 2011 op internasionale markte ingevoer is, was die resultaat van 'n langdurige vennootskap wat tussen die Amerikaanse sagtewarereus Microsoft en die Finse selfoonvervaardiger Nokia gesluit is. So is alle Lumia-slimfoonmodelle met die Windows Phone-bedryfstelsel toegerus. Op 3 September 2013 het Microsoft aangekondig dat hulle Nokia se mobiele toestelafdeling sal oorneem. Dié oorname is op 25 April 2014 afgehandel. In 'n oorgangsfase, wat in Oktober 2014 beëindig is, het Microsoft voortgegaan om die Nokia-handelsmerk op Lumia-toestelle te gebruik. Dit is vervolgens amptelik uitgefaseer en vervang deur die Microsoft-handelsmerk. Die slimfoonreeks se naam is afgelei van die partitiewe meervoudsvorm van lumi, die Finse term vir sneeu. Wikimedia Commons het meer media in die kategorie Microsoft Lumia.


Die Daihatsu Sirion is 'n motorvoertuig wat sedert 1998 deur die Japannese maatskappy Daihatsu vervaardig word. Die "Sirion"-naam is vir uitvoermodelle van die Daihatsu Storia (1998–2004) en die Daihatsu Boon (2004–2010) gebruik. Sedert 2011 is die naam ook in Indonesië vir die tweede-generasie Maleisiesgeboude Perodua Myvi (2011–huidig) gebruik. Eerste-generasie: 1998–2004 Tweede-generasie: 2004–2015 Vierde-generasie: 2018–huidig Hierdie artikel is ’n saadjie. Voel vry om Wikipedia te help deur dit uit te brei.


Murchison is 'n myndorp, 'n nedersetting ± 40 km wes van Phalaborwa in die Limpopoprovinsie, Suid-Afrika. Dit is aan die R71 provinsiale pad geleë en val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Murchison". Sensus 2011.


Unita (Portugees: União Nacional para a Independência Total de Angola) is die tweede grootste politieke party in Angola en 'n voormalige rebelleleër. Unita is op 13 Maart 1966 deur Jonas Savimbi en Antonio da Costa Fernandes gestig. In 25 Desember van dieselfde jaar het die groep sy eerste aanval op die Portugese koloniale owerhede geloods. Savimbi was tot met sy dood in 2002 die leier van die party. Tydens die Oorlog vir die onafhanklikheid van Cabinda (1961-1975) en die Angolese Burgeroorlog (1975-2002) het Unita teen die MPLA geveg. Tydens die oorlog het Unita militêre ondersteuning van die VSA en Suid-Afrika ontvang, terwyl die MPLA deur die Sowjetunie ondersteun is. In 1992 het Savimbi aan die presidensiële verkiesing deelgeneem en 1 579 298 stemme (40,07%) verwerf. Tydens die parlementêre verkiesings van dieselfde jaar het die party 1 347 636 stemme (34,10%) gekry en sodoende 70 setels ingepalm. Ná Savimbi se dood is hy deur Isaías Samakuva opgevolg. Unita het die gewapende stryd prysgegee en hulle op verkiesingspolitiek toegespits. Die party het 16 van die 220 setels in die parlementêre verkiesing van 2008 verower.


In die Griekse geskiedenis stem Hellenistiese Griekeland ooreen met die tydperk tussen die dood van Alexander die Grote in 323 v.C en die anneksasie van die Klassieke Griekse hartland deur Rome in 146 v.C. Tydens die Hellenistiese tydperk het die belangrikheid van Griekeland in die Griekssprekende wêreld skerp gedaal. Die twee grootste sentrums van dié tyd was Alexandrië en Antiochië. Stede soos Pergamon, Efese, Rhodos en Seleucië was ook belangrik, en die toenemende verstedeliking van die Middellandse See-gebied was kenmerkend van die tydperk. Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas NG G16 2-6-2+2-6-2 van 1937 is 'n Suid-Afrikaanse stoomlokomotief van die Suid-Afrikaanse Spoorweë-era. Tussen 1937 en 1968 het die Suid-Afrikaanse Spoorweë 34 Klas NG G16 Garratt geartikuleerde stoomlokomotiewe met 'n 2-6-2+2-6-2 "Dubbel Prairie"-tipe wieluitleg in diens geplaas op die Avontuurspoorweg en die Natalse smalspoorlyne. Wikimedia Commons het meer media in die kategorie Suid-Afrikaanse Klas NG G16 2-6-2+2-6-2. Hamilton, Gavin N., Other Garratt builders. URL besoek op 16-11-2014 Hamilton, Gavin N., Garratt Locomotives produced by Beyer Peacock. URL besoek op 16-11-2014 South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Durrant, A E (1989). Twilight of South African Steam (1ste uitg.). Newton Abbott, Londen: David & Charles. pp. 126–127. ISBN 0715386387. Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. pp. 10–11, 107, 109–110.


Die Denel 35mm-dubbeldoelkanon is 'n nabybeveiligingstelsel vir oorlogskepe wat deur Denel Land Systems in Suid-Afrika vervaardig word. Dit doen tans diens op die Valourklas-fregatte van die Suid-Afrikaanse Vloot. Die kanon se primêre rol is om die skip teen 'n aanval deur helikopters, vliegtuie of missiele te verdedig. Dit het 'n sekondêre rol teen oppervlakskepe en landteikens, beide in simmetriese en asimmetriese oorlogvoering en ook in wetstoepassing waar akkuraatheid van kritieke belang is omrede kollaterale skade onaanvaarbaar mag wees. Die stelsel bestaan uit twee GA35 snelvuur outomatiese kanonne langs mekaar gemonteer in 'n onbemande lae-radarwaarneembare toring. Teikenverkryging is deur die skip se eie soek-en-spoorradar, terwyl 'n Optronic spoorstelsel met infrarooi- en sigbare spektrummodes vuurbeheer lewer. 'n Beheerkonsole is in die skip se bedryfskamer geleë, hoewel die stelsel vol-outomaties funksioneer in die lugverdedigingsmodus. 'n Noodbeheerpaneel is op die agterkant van die toring aangebring. Die toring dring nie die dek binne waarop dit gemonteer is nie. Op die Valourklas fregatte is dit op die helikopterloods se dak gemonteer. Die toring is ten volle selfversorgend en vereis slegs 'n elektriese toevoer en 'n radardatavoer van die skip se gevegsbestuurstelsel en beheerkonsole.


Refilwe is 'n township in die noordooste van die Gauteng-provinsie in Suid-Afrika. Dit is digby Cullinan geleë en is onder beheer van die Tshwane-metroraad. "Hoofplek Refilwe". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Rotten Row is 'n ruiterpad in Hyde Park in die middestad van Londen wat strek van Hyde Park Corner tot Coalbrookdale Gate. Dit is in 1690 aangelê om 'n veilige roete te verskaf aan koning Willem III as hy van die een na die ander paleis sou reis. Vermoedelik is die naam 'n verbastering van die Franse route du roi, die roete van die koning. In die 18de eeu het die pad ontwikkel tot die bymekaarkomplek van edelmanne en gesiene burgers met hul perde. Hierdie pad is die onderwerp van 'n bekende gedig deur Frederick Lampson. James Kirkwood, na wie die dorp Kirkwood in die Oos-Kaap genoem is, het die woonbuurt van sy personeel op sy plaas Hillside in die Sondagsriviervallei ook Rotten Row genoem. Ten spyte van sy verduideliking dat die naam 'n aristokratiese konneksie het, het sy personeel ongelukkig gebly met die naamkeuse en het Kirkwood die naam gewysig. Logie, Bartle: Sundays – tales from a winding river. Port Elizabeth: Bluecliff,2011. ISBN 978-0-9870017-2-6


Shah Rukh Khan (ook Shahrukh Khan, SRK; gebore op 2 November 1965 in Nieu-Delhi, Indië) is 'n Indiese akteur. Hy is in Nieu-Delhi gebore, nadat sy grootouers daar vanaf Afghanistan en Peshawar verskuif het. Hy het sy loopbaan in die 1980's begin. Hy is 'n Moslem en het aan 'n Moslem-skool gestudeer. Hy is getroud met Gauri, 'n Hindoe, en hulle het drie kinders; Aryan, Suhana en Abran. Hy het ook 'n suster met die naam Shehnaz Lalarukh. Hy het 'n magistergraad en volgens die Los Angeles Time-koerant is hy dalk die wêreld se mees beroemde film-stêr. "Afghan traces Bolly Khans' Pathan roots" (in Engels). Mid Day. 18 Mei 2011. Geargiveer vanaf die oorspronklike op 22 November 2013. Besoek op 11 Desember 2011. Swarup, Shubhangi (29 Januarie 2011). "The Kingdom of Khan" (in Engels). India: OPEN (magazine). Geargiveer vanaf die oorspronklike op 29 Mei 2019. Besoek op 16 Julie 2014. Most biographies of Shah Rukh Khan begin with romantic descriptions of Qissa Khawani Bazaar (‘the Street of Storytellers’).


Die Toyota FJ Cruiser is 'n retrogestileerde sportnutsvoertuig wat se stilering op die ou FJ40 Land Cruiser geskoei is. Edsall, Larry (2006). Toyota FJ Cruiser. Motorbooks. p. 144. ISBN 0-7603-2443-3.


Bruidegomskraal is 'n hoofsaaklik swart nedersetting in die Noordwes-provinsie van Suid-Afrika. Dit is noord van Ventersdorp op die R30-pad na Derby geleë. Lys van dorpe in Suid-Afrika "Hoofplek Bruidegomskraal". Sensus 2011.


Die grootbrulpadda (Pyxicephalus adspersus) is 'n padda wat voorkom in die binneland van Suidelike Afrika. Die padda se lengte wissel van 15 – 20 cm en is olyfgroen en die pens is oranjegeel. Hy bly ondergronds in die droë winter maar kom na swaar somerreën uit om tydelike panne in die grasveld te beset. Sy roep is 'n diep, stadige brul. Sy getalle is besig om te daal in die Hoëveld. In Engels staan die padda bekend as die African bullfrog. Natuurlewe van Suid-Afrika Duncan Butchart Struik Nature 2012 ISBN 978 1 43170 248 0 Wikimedia Commons het meer media in die kategorie Grootbrulpadda. Hierdie artikel is ’n saadjie. Voel vry om Wikipedia te help deur dit uit te brei.


Die 2015 Formule Een Russiese Grand Prix is op 11 Oktober 2015 op die Sochi Autodrom gehou. Dit was die vyftiende wedren van die kampioenskapseisoen en is deur Lewis Hamilton in sy Mercedes-Benz gewen.


In argitektuur verwys 'n fries (meervoud: friese) na 'n versierde horisontale strook of band wat soms boaan die muur van 'n gebou of vertrek, of aan die borand van 'n voorwerp, soos 'n vaas, aangebring is. 'n Fries bied 'n uitgebreide, verhalende voorstelling van mense, mitologiese figure en/of diere binne 'n duidelik raamwerk. Friese het 'n dekoratiewe funksie, wat meestal ook 'n dieper betekenis insluit. Dit kan op velerlei wyses en van 'n verskeidenheid materiale vervaardig word. Die fries in die heldesaal van die Voortrekkermonument is een van die grootste marmerfriese ter wêreld. Hierdie fries bestaan uit 27 panele wat belangrike gebeure tydens die Groot Trek uitbeeld. Die fries is deur 4 Suid-Afrikaanse beeldhouers ontwerp, naamlik Hennie Potgieter, Peter Kirchhoff, Frikkie Kruger en Laurika Postma. Die gipsmodelle is na Italië gestuur waar 40 Italiaanse beitelaars en 6 beeldhouers dit in Italiaanse marmer (Quercetta-marmer) uitgekap het. Die voltooide Fries weeg bykans 200 ton. Definisie in die HAT Gereelde vrae oor die Voortrekkermonument[dooie skakel], vtm.org.za, besoek op 11 Oktober 2015 Wikimedia Commons het meer media in die kategorie Fries (boukunde).


Eugene A. Nida (11 November 1914 – 25 Augustus 2011) was 'n taalkundige wat die dinamies-ekwivalente Bybelvertalingsteorie ontwikkel het en een van die stigters van die moderne studieveld van Vertaalstudies was. Nida is op 11 November 1914 in Oklahoma City, Oklahoma gebore. Hy het op ’n jong leeftyd ’n Christen geword toe hy by sy kerk gereageer het op ’n oproep "om Christus as my Saligmaker te aanvaar." Hy het in 1936 summa cum laude aan die Universiteit van Kalifornië gegradueer. Nadat hy gegradueer het, het hy Camp Wycliffe bygewoon, waar Bybelvertalingteorie geleer is. Hy was ’n kort rukkie in die bediening onder die Tarahumara-Indiane in Chihuahua, Meksiko, totdat gesondheidsprobleme as gevolg van ’n ongesonde dieet en die hoogte bo seespieël hom gedwing het om daarvandaan weg te gaan. Die een of ander tyd gedurende hierdie tydperk het Nida ’n stigterslid van die Wycliffe Wycliffe-bybelvertalers geword, ’n organisasie wat verwant is aan die Summer Institute of Linguistics. In 1937 het Nida by die Universiteit van Suid-Kalifornië begin studeer, waar hy in 1939 ’n meestersgraad in Nuwe-Testamentiese Grieks verwerf het.


Die lawaaiskurwepadda (Amietophrynus rangeri) is 'n skurwepadda wat endemies is aan Suider-Afrika. Dit kom in die sentrale, ooste en die suide van die land voor. Die padda is 8 – 10 cm lank en lyk amper soos die gorrelskurwepadda behalwe dat dit nie rooi vlekke aan die dye het nie. Die padda is sandbruin of grys met 'n knopperige vel. Hulle hoofvoedsel is insekte en wurms. Butchart, Duncan: Natuurlewe van Suid-Afrika. Struik Nature. 2012. ISBN 978 1 43170 248 0 Wikimedia Commons het meer media in die kategorie Lawaaiskurwepadda. Wikispecies het meer inligting verwant aan Lawaaiskurwepadda Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Heidelberg is ’n gemeente van die Gereformeerde Kerke in Suid-Afrika op die dorp Heidelberg, Gauteng. Die oorspronklike ontstaan van die Gereformeerde gemeente van Heidelberg dateer van omtrent 1860. In 1859 het ds. Dirk Postma, later professor van die Teologiese Skool Burgersdorp, die Gereformeerde kerk Rustenburg gestig en spoedig daarna ook Potchefstroom en Pretoria. Op sy deurreise van Potchefstroom na Pretoria is ’n klein gemeente in die wyk Kliprivier, Heidelberg, uit Potchefstroom en Pretoria gevorm. Van die eerste lidmate wat destyds tot dié gemeente behoort het, was A. du Preez, indertyd kommandant, en Christiaan Dreyer. In dié tyd het die gemeentetjie as wyk onder die gemeente Pretoria gekom. Vanuit Kliprivier het die wyk hom uitgebrei na Rodekoppen en Suikerbosrand en tot Heidelberg. Dié dele het toe lankal gesorteer onder die gemeente van Potchefstroom. Oudl. C.H. Janse van Vuuren en 10 manslidmate van die wyk Roodekoppen het op 15 Julie 1889 op 'n kerkraadsvergadering van Potchefstroom 'n versoek gerig om 'n gemeente op Heidelberg te stig. Op 'n kerkraadsvergadering van die gemeente Pretoria op 4 Oktober 1889 is 'n soortgelyke versoek gebring.


Melsele is 'n dorp in die Belgiese provinsie Oos-Vlaandere en 'n deel-munisipaliteit van Beveren-Waas. Deur aanleg van nuwe woongebiede is die kern van Melsele gaan aansluit op dié van Beveren self. Hierdie deel-munisipaliteit is ná Beveren-sentrum die tweede wat inwoners betref (10 500). Melsele is een van die oudste bewoonde plekke in die Land van Waas. Dit was 'n landelike dorp waar ook klompemakerye geleë was. Kapel Onze-Lieve-Vrouw Onze-Lieve-Vrouwekerk Pastorij Kasteel Ysenbrandt (nou rusoord Briels) Schaliënhuis Landskap Molenbeek Aarbeifeeste (vyf dae na Hemelvaartsdag) Dorpsfeesten (laaste naweek van Julie – die organiserende vzw is eienaar van die webtuiste www.melsele.be) Statiefeesten Die stasie Melsele lê op spoorlyn 59 (Antwerpen – Gent). Vanuit Antwerpen ry tram 3 tot die Krijgsbaan in Melsele. Melsele lê tussen twee paaie in. Die A11 / E34 Sny die noorde van die dorp, en het 'n afrit na die dorp. Die A14 / E17 vorm die suidgrens van die Melsele, en dien die dorp via die afrit van Kruibeke. Tussen beide in gekruis die Gentse Baan, die N70 van Antwerpen na Gent, die dorp-sentrum.


Die Rooiskurwepadda (Schismaderma carens) is 'n padda wat in die noordelike en oostelike gedeeltes van Suid-Afrika voorkom. Die padda is 7 – 9 cm lank en baksteenrooi met 'n verhewe streep aan die sye. Die streep strek van die oog tot die lies. Daar is soms twee donkerkolle op die rug. Hulle hoofvoedsel is insekte en wurms. Hulle verkies om in blaarafval, poele en damme te leef. Natuurlewe van Suid-Afrika Duncan Butchart Struik Nature 2012 ISBN 978 1 43170 248 0 Hierdie artikel is ’n saadjie. Voel vry om Wikipedia te help deur dit uit te brei.


Die Hyundai Stellar (Koreaans: 현대 엑셀) is 'n motorvoertuig wat van 1983 tot 1997 deur die Suid-Koreaanse vervaardiger Hyundai vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Stockpoort is 'n grenspos tussen Suid-Afrika en Botswana in die Limpopo provinsie. Aan die Botswana kant staan die grenspos bekend as Parr se Halte. Die Limpoporivier skei die twee grensposte. Die R510-streeksroete verbind die grenspos met die Suid-Afrikaanse padnetwerk. Grensposte van Suid-Afrika (en) Dept van Binnelandse Sake - SA Grensposte Geargiveer 28 Augustus 2015 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Bothashoop is 'n grenspos in Mpumalanga tussen Suid-Afrika en Eswatini. Die naaste dorp is Barberton en is verbind met die R40 provinsiale roete vanaf die grenspos. Grensposte van Suid-Afrika (en) Webblad – South African Ports of Entry Hierdie artikel is ’n saadjie. Voel vry om Wikipedia te help deur dit uit te brei.


Die Asrivier is 'n sytak van die Liebenbergsvleirivier in die oos-Vrystaat, Suid-Afrika. Sedert 1968 word dit deur die Sol Plaatjedam opgedam by die samevloeiing met die Liebenbergsvlei, net oos van Bethlehem. Dit ontspring sowat 35 km suidoos van Bethlehem, aan die noordhange van die Rooiberge, naby Clarens. Die sterkvloeiende rivier was voor die oopstel van die Lesotho-Hoogland-waterprojek se leweringstonnel in 1998, net 'n klein spruitjie. Die Asrivier is een van die afsetpunte van die Lesotho-Hoogland-waterprojek, 18 kubieke meter water per sekonde word vrygestel (2004), en die vloei van die rivier is gevolglik nie meer seisoenaal wisselend nie. Die aanbou van die Stortemelkdam, stroomaf van die uitval, was een van die maatreëls wat die destydse Departement van Waterwese getref het om watervloei te bestendig en erosie te beperk. Tot en met 2004 is vier keerwalle opgerig. Die installering van twee privaat-ontwikkelde wateraangedrewe kragopwekkers, die Sol Plaatje en Merino, is in onderskeidelik 2009 en 2012 van stapel gestuur, en voorsien in totaal 7 MW aan die kragnetwerk.


Die rooiruggraspadda (Ptychadena anchietae) is 'n padda kom voorkom in die Limpoporiviervallei van Suid-Afrika. Hulle vreet hoofsaaklik insekte. Die padda is 4 – 5 cm lank en leef in vleie en vogtige grasveld. Die padda is vaartbelynd met 'n puntige snoet. Die rug is effens baksteenrooi en die pens is ligter van kleur terwyl die oë donker is. Die agterpote is lank en dun met die tone effens geweb. Die padda is bekend vir sy springvermoë. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Hierdie artikel is ’n saadjie. Voel vry om Wikipedia te help deur dit uit te brei.


Acapulco is 'n gryserige skakering van die kleur groen. Volgens verskeie kleurskemas word acapulco as volg voorgestel: Lys van kleure


Tropiese reënwoud is 'n skakering van die kleur groen. Volgens verskeie kleurskemas word Tropiese reënwoud as volg voorgestel: Lys van kleure


Die Kalahariskilpad (Psammobates oculifer) is 'n skilpad wat in die Kalahari en in die westelike gedeeltes van die Limpopo-provinsie (maar nie suid van die Oranjerivier nie) voorkom. Die skilpad word 12 tot 14 cm lank en weeg 300 tot 480 gram. Dit is amper-endemies aan Suid-Afrika. Die skilpad het 'n lae, koepelvormige karapaks (bo-dop). Die karapaks is het 'n ligte geelbruin tot donkerbruin kleur met geelbruin strepe van die middel van elke effens opgehewe skildplaat. Dit het nie 'n skarnier nie, maar het 'n duidelik geskulpte rand. Kalahariskilpaaie is aangepas by droë savanne en woestyngebied met struikgewasse. Die skilpaaie grawe hulself vir beskerming in die los grond onderom lae bossies in. Hulle vreet klein vetplante, grasse en mis. Die skilpaaie lê een of twee eiers in die lente of somer in 'n gat. Die kleintjies broei in die vroeë herfs uit. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Sasol Eerste Veldgids tot Slange & Ander Reptiele van Suider-Afrika. Kaapstad, 2000. ISBN 978-1-86872-188-7 JCVI.org (besoek op 25 Februarie 2010). Fritz Uwe; Peter Havaš (2007).


Naaldbinding is waarskynlik die oudste manier om 'n stuk tekstiel te skep. Naaldbinding lyk soos hekelwerk, met die grootste verskil dat daar nie met 'n hekelnaald, maar met 'n gewone naald gewerk word en met kort stukkie draad. Die draad word met die naald deur 'n lus geryg, waardeur 'n nuwe lus ontstaan. Die werk wat so gemaak word is baie sterk en moeilik om los te trek. Die tegniek is gedurende die laaste eeue verdring deur brei en hekel, tegnieke wat 'n baie vinniger resultaat gee as naaldbinding. In die wêreld van lewende geskiedenis word hierdie tegniek nog baie beoefen, by name deur die Middeleeuse groepe. Die oudste vondse kom onder andere uit Judea (6500 vC) en Denemarke (4500 vC). Die tegniek word nog steeds beoefen, veral in Swede. Daar is slegs een Nederlandstalige boek beskikbaar oor naaldbinding: Helga Steffensen – Naaldbinden. Webblad met Duitse uitleg oor naaldbinding Geargiveer 31 Augustus 2009 op Wayback Machine Webblad met Engelse uitleg oor naaldbinding


Die NG gemeente Vanstadenrus (oorspronklik Vanstadensrust) is ’n gemeente van die Nederduitse Gereformeerde Kerk in die Vrystaat-provinsie en Sinode van die Vrystaat. Op 27 Februarie 1925 is “Vanstadensrust” in die Staatskoerant as dorp verklaar. Die dorp is uitgesny op 'n deel van die plaas Mook, wat aan ene M.H. van Staden behoort het. 'n Standbeeld van hom staan vandag op een van die koppies wat die dorp omring. Die NG gemeente Vanstadensrust is in 1939 van die gemeentes Wepener, Zastron, Rouxville en Smithfield afgestig. Op 15 Mei 1939 is die eerste kerkraadslede gekies. Ds. H.S.M. Botha, voorsitter van die Ringskommissie, het as voorsitter van die vergadering opgetree. Op 19 Augustus 1939 is ds. D.J. de Jager van Goedemoed na Vanstadensrust beroep, maar hy het bedank. Intussen het die oorlog uitgebreek, en onder die besef van hierdie donker wolk wat die wêreld kom oorskadu het, en daarby die jonkheid van die gemeente wat nog met skuld belaai was, het die kerkraad besluit om, wat die beroep van 'n leraar betref, ses maande uitstel by die Ringskommissie te vra.


Die Basjkierse Wikipedia is die Basjkierse uitgawe van Wikipedia, 'n gratis aanlynensiklopedie. Dit het tans ongeveer 59 200 artikels, en is die 92ste grootste Wikipedia. Die Wikipedia het tans 167 299 bladsye, waarvan 59 230 artikels is. Dit het 33 748 geregistreerde gebruikers, waarvan 109 as aktief gereken word. Hierdie gebruikers het in totaal 1 109 623 wysigings aangebring en 1 437 lêers opgelaai. Hierdie artikel is ’n saadjie. Voel vry om Wikipedia te help deur dit uit te brei.


Die Skotse Wikipedia is die Skotse uitgawe van Wikipedia, 'n gratis aanlynensiklopedie. Dit het tans ongeveer 40 500 artikels, en is die 104ste grootste Wikipedia. Die Skotse Wikipedia is een van agt Wikipedia's geskryf in 'n Engelse taal of in Engelsgebaseerde kreools, die ander is die Engelse Wikipedia, die Eenvoudige Engelse Wikipedia, die Ou Engelse Wikipedia, die Pitkern-Norfuk Wikipedia, die Tok Pisin Wikipedia, die Jamaikaanse Patois Wikipedia en die Sranan Tongo Wikipedia. Teen Februarie 2008 het die webwerf 2 200 artikels bevat en die Maori Wikipedia en Kashmiri Wikipedia verbygesteek. Berigte oor die wikipedia was egter gemeng, met Scotland on Sunday se literêre redakteur wat dit beskryf het as 'op sy beste' ingewikkeld en 'n absolute parodie op sy slegste', terwyl Ted Brocklebank, kultuurwoordvoerder van die Skotse Tories, dit as 'n "goedkoop" manier om 'n taal te probeer skep, beskryf. Dr Chris Robinson, direkteur van die Woordeboek van die Skotse taal, het egter meer positief oor die webwerf gepraat en opgemerk: "Die feit dat dit goed gaan, bewys al die mense wat die Skotte bedrieg en probeer om dit te doen verkeerd."


Angkor Wat (Khmer: អង្គរវត្ត Ângkôr Vôtt, ângkôr beteken "stad" en vôtt „Tempelkompleks“) is 'n tempelkompleks in Kambodja en die grootste godsdienstige monument in die wêreld. Dit is oorspronklik as 'n Hindoe-tempel vir die Khmer-ryk gebou wat tot die einde van die 12de eeu geleidelik in 'n Boeddhistiese omgeskep is. Dit is deur die Khmer-koning Suryavarman II in die vroeë 12de eeu in Yaśodharapura (Khmer: យសោធរបុរៈ, hedendaagse Angkor), die hoofstad van die Khmer-ryk, as sy staatstempel en uiteindelike mausoleum gebou. In teenstelling met die Shaiva-tradisie van die vorige konings is Angkor Wat aan Wisjnoe toegewy. As die bes bewaarde tempel van die terrein is dit die enigste wat sedert sy stigting 'n beduidende godsdienstige sentrum gebly het. Die tempel is op die top van die hoë klassieke styl van Khmer-argitektuur. Dit het 'n simbool van Kambodja geword, wat op dié land se vlag verskyn en is Kambodja se hoofattraksie vir toeriste. Angkor Wat kombineer twee basiese planne van die Khmer se tempel-argitektuur: die tempel-berg en die latere galery-tempel.


Sjapoer II, ook bekend as Sjapoer die Grote (Persies: شاپور دوم بزرگ), was die 10de "koning van konings" van die Sassanidiese Ryk. Hy was die ryk se langs heersende koning, van 309 tot 379, en die seun van Hormizd II. Tydens sy lang bewind het die Sassanidiese Ryk sy eerste goue era beleef sedert die bewind van Sjapoer I (241–272). Toe koning Hormizd II (302–309) sterf, het Persiese adellikes sy oudste seun, Adhoer Narseh, doodgemaak ná ’n kort bewind, die tweede seun verblind en die derde een gevange geneem. Die troon is gehou vir die ongebore kind van een van Hormizd II se vroue. Daar word beweer Sjapoer II was dalk die enigste koning in die geskiedenis wat in utero as koning gekroon is; volgens legende is die kroon op sy ma se maag geplaas terwyl sy swanger was. Hy is dus as koning gebore. Touraj Daryaee, Sasanian Persia, (I.B.Tauris Ltd, 2010), 16. Adur Narseh, A. Tafażżolī, Encyclopædia Iranica, 15 Desember 1983) [1] Hormozd, A. Shapur Shahbazi, Encyclopædia Iranica, 23 Maart 2012) [2] Hierdie artikel is vertaal uit die Engelse Wikipedia


Die Siriese Burgeroorlog (Arabies: الحرب الأهلية السورية), ook bekend as die Siriese Rewolusie, is ’n voortslepende konflik in Sirië. Die onrus het in die vroeë lente van 2011 begin met landwye opstande teen president Basjar al-Assad se regering, wie se magte gereageer het met gewelddadige ingrypings. Dit het ná maande van militêre beleërings geleidelik omgesit in ’n gewapende rebellie. Die gewapende opposisie bestaan uit verskeie groepe wat tydens die konflik gevorm het, veral die Vrye Assiriese Leër, wat die eerste groep was wat in 2011 wapens opgeneem het, en die Islamitiese Staat in Sirië (ISIS), wat in 2013 gestig is. In 2013 het Hezbollah tot die oorlog toegetree ter steun van die Siriese leër. In die ooste het die Islamitiese Staat in Irak en die Levant (ISIL), ’n djihadistiese militante groep wat sy oorsprong in Irak het, vinnig gebiede in Sirië en Irak verower en met die ander rebelle gebots. Teen Julie 2014 het ISIL ’n derde van Sirië se grondgebied beheer, asook die meeste van sy olie- en gasvervaardiging, en homself so gevestig as die grootste opposisiemag.


Die NG gemeente Estoire is ’n gemeente van die Nederduitse Gereformeerde Kerk in die Vrystaat hoofstad, Bloemfontein. Dit is tans (2015) die 80ste oudste gemeente in die Vrystaatse Sinode. Die naoorlogsjare in Bloemfontein is gekenmerk deur 'n fenomenale groei van die stad. Een ná die ander nuwe gemeente word afgestig, en op 17 Oktober 1947 is hierdie gemeente deur die Ringskommissie van die Ring van Bloemfontein gestig. Die moedergemeente, De Bloem, was toe pas 12 jaar oud. Op 3 November 1947 is ds. François Albertus Dreyer, destyds medeleraar van die gemeente De Bloem, as eerste leraar van die nuutgestigte gemeente Estoire beroep. Hy aanvaar die beroep en word op 24 Januarie 1948 bevestig. Dit het spoedig geblyk dat die kerksaal vir die groeiende gemeente te klein geword het, en in Mei 1948 is die saal teen 'n koste van £2 550 vergroot. Vroeg in 1950 is met die bou van 'n sierlike pastorie begin, dog voordat dit nog in gebruik geneem kon word, moes die gemeente afskeid neem van hul geliefde leraar wat 'n beroep na Dewetsdorp aanvaar het. Op 15 April 1950 is ds.


Die NGR Klas-K 0-4-0ST is 'n saaltenklokomotief vanuit die negentiende eeu. Vyf van hierdie lokomotiewe is deur die Natalse Regeringspoorweë in 1891 bestel. In 1896 is twee van die lokomotiewe aan die Natalse Hawediens verkoop en in 1897 is een aan die Pretoria-Pietersburg Spoorweë verkoop. (en) Holland, D.F. (1972). Steam Locomotives of the South African Railways, Volume 2: 1910–1955 (1st uitg.). Newton Abbott, Devon: David & Charles. pp. 115, 126–127. ISBN 978-0-7153-5427-8. (en) Holland, D.F. (1971). Steam Locomotives of the South African Railways, Volume 1: 1859–1910 (1st uitg.). Newton Abbott, Devon: David & Charles. pp. 119–120. ISBN 978-0-7153-5382-0.


Bell se skarnierskilpad (Kinixys belliana) is 'n spesie van Afrikaskilpad, uit die familie Testudinidae. Dit het 'n skarnier wat alle skilpaaie in die genus Kinixys kenmerk. Daar is verskeie subspesies (waarvan sommige eintlik afsonderlike spesies is) en die Bell se skarnierskilpad is onderhewig aan variasie dwarsdeur sy omvattende reeks. Beide die wetenskaplike naam, Belliana, en die gewone naam is ter ere van die Engelse dierkundige Thomas Bell. Bell se skarnierskilpad is 'n medium-grootte ligbruin skilpad. Hulle kan tot 22 cm groei. Op die agterkant van sy dop het die skilpad 'n 90-grade skarnier wat, wanneer gesluit, die agterste bene en stert teen roofdiere beskerm. Die skubbe op sy effens koepelvormige en verlengde dop het tipies 'n uitstraalpatroon van donker kolle, maar dit kan vervaag. Volwasse manlike skilpaaie het 'n konkawe buik. Die meeste Bell se skarnierskilpaaie het vyf kloue aan elke voorpoot behalwe vir een van die subspesies, K. b. nogeuyi. Bell se skarnierskilpad verkies die tropiese en sub-tropiese savannas van sub-Sahara Afrika.


Die Suteërs was ’n Semitiese volk wat omstreeks 1350 v.C. in die Levant en Kanaän gewoon het, en later ook in Babilonië aangetref is. Hulle word in agt van die 382 Amarna-briewe genoem. Hulle was aanvanklik handelaars. Hulle word in dokumente van die Middel-Assiriese Ryk (1395-1075 v.C.) genoem as bewoners van die Assiriese koloniale stad Emar in wat nou Noordoos-Sirië is. Saam met ander Semitiese volke soos die Galdeërs en Arameërs het hulle dele van Babilonië omstreeks 1100 v.C. verower. Hulle en die res van Babilonië is eindelik deur die Assiriërs oorrompel. George Roux. Ancient Iraq. ISBN 978-0-14-012523-8. Hierdie artikel is ’n saadjie. Voel vry om Wikipedia te help deur dit uit te brei.


Die skaam karooskilpad (Homopus boulengeri) kom voor in die Groot-Karoo van Pearston en Wolverfontein in die ooste tot by Sutherland en Carnarvon in die weste. Die skilpad staan ook bekend as karooskilpadjie, rooiskilpadjie, donderweerskilpad, biltongskilpad, padloper en Boulenger se skilpad. Die klein skilpadjie het vyf kloue aan sy voorpote en vier aan sy agterpote. Die wyfies is groter as die mannetjies. Die skilpad se dop is taamlik plat en het nie knobbels nie, hulle kan dus maklik onder rotse inkruip vir beskerming. Hulle is meetstal aktief op koel somersdae, veral wanneer 'n donderstorm dreig, en vandaar die naam donderweerskilpad. Kraaie vreet graag die reptiel deur hulle op rotse te laat val en om die doppe te kraak. Nama-Karoo se unieke bewoners, Beeld, 29 Augustus 2105. Homopus boulengeri, Duerden, 1906, Taxonomic Serial No.: 551785, Retrieved August 20, 2013, from the Integrated Taxonomic Information System (ITIS) on-line database, http://www.itis.gov. Wikimedia Commons het meer media in die kategorie Skaam karooskilpad. Wikispecies het meer inligting verwant aan Skaam karooskilpad


Sidney Robey Leibbrandt (Potchefstroom, 25 Januarie 1913 – Ladybrand, 1 Augustus 1966), was ’n Springbok-bokser en later Duitse valskermsoldaat, Abwehr-agent en "vryheidsvegter" teen die Britse invloed en politieke mag in Suid-Afrika. Leibbrandt was die derde oudste kind van Meyder Johannes Leibbrandt en Susan Marquerite Joyce. Sy vader was ’n instrukteur in die Unie-Verdedigingsmag en is dikwels verplaas. As gevolg daarvan het Robey sy skoolonderrig op talle plekke ontvang. In 1930 het hy aan die Grey-kollege in Bloemfontein gematrikuleer. Reeds op hoërskool het hy groot belofte as bokser getoon en met die Vrystaatse senior bokskampioenskapsbyeenkoms in 1929 het hy as 16-jarige skoolseun Vrystaatkleure verwerf. Ná skool het hy eers by die Unie-Verdedigingsmag aangesluit en in 1932 by die Suid-Afrikaanse Polisie (SAP). Van 1932 tot 1935 was hy die SAP se ligswaargewig-bokskampioen en in 1934 is hy gekies as lid van die Springbokspan wat Suid-Afrika op die Statebondspele in Londen verteenwoordig het. By dié geleentheid het hy 'n bronsmedalje verower. In Oktober 1935 het Leibbrandt 'n pos aanvaar by die nuutgestigte Suid-Afrikaanse Spoorweg-en-hawepolisiekollege en in 1936 is hy weer gekies vir die Springbokspan wat aan die Olimpiese Somerspele 1936 in Berlyn sou deelneem.


Spartan is 'n industriële voorstad van Kemptonpark aan die Oos-Rand van Suid-Afrika. Vele industrieë wat onder meer met verf, automotor en algemene ligte masjinering werk, het hul bedrywe hier. Die area se sensussyfer is baie laag, slegs 236, dit behels hoofsaaklik die nagsekuriteitspersoneel wat op hul firma's se eiendom slaap. "Subplek Spartan". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Christiaan Petrus Bernard Burger (6 Maart 1952 - 31 Augustus 1980) was 'n Suid-Afrikaanse rugbyspeler. Hy het van 1975 tot 1980 as heelagter vir die Westelike Provinsie gespeel. Hy sterf op 31 Augustus 1980, op 28-jarige ouderdom, nadat hy sy nek die vorige dag tydens 'n Curriebeker-wedstryd teen die Vrystaat gebreek het. Ná die voorval het Morné du Plessis, die spankaptein, saam met sy spanmaats, die Chris Burger-fonds gestig om sy familie by te staan. Sy dogtertjie, Esmarie, was ten tye van die voorval 18 maande oud. 'n Paar jaar later sterf die rugbyspeler, Petro Jackson (1964-1998), in soortgelyke omstandighede in Stellenbosch, waarna die Petro Jackson-spelersfonds gestig is. Die twee fondse is op 23 September 1992 saamgesmelt in die Chris Burger-Petro Jackson-spelersfonds, soos dit vandag bekend staan. Die fonds het al talle rugbyspelers wat ernstig beseer is, finansieel ondersteun. Die fonds poog ook om die risiko met betrekking tot ernstige beserings in rugby te verminder. Gestremdes ondersteun die Cheetahs uit die Chris Burger-losie[dooie skakel], Volksblad, 24 Julie 2000 Webtuiste van die spelersfonds


Kassapa Boeddha, bekend as Kāśyapa in Sanskrit, is een van die antieke Boeddhas wie se biografie voorkom in hoofstuk 24 van die Boeddhavamsa, een van die boeke van die Pali-kanon. Volgens die Theravada-Boeddhistiese tradisie is Kassapa die 27ste van die 29 Boeddhas wie se naam bekend is, die 6de van die Sewe Boeddhas van die Antieke Tyd, en die derde van die vyf Boeddhas van die huidige kalpa. Die huidige kalpa word die bhadrakalpa ("Gunstige Eon") genoem. Die vyf Boeddhas van dié eon is: Kakusandha Koṇāgamana Kassapa Gautama (die huidige Boeddha) Maitreya (die toekomstige Boeddha) Vicittasarabivamsa, U (1992). "Chapter 24: Kassapa Buddhavamsa". In Ko Lay, U; Tin Lwin, U (reds.). The great chronicle of Buddhas, Volume One, Part Two (1st uitg.). Yangon, Myanmar: Ti=Ni Publishing Center. pp. 285–92. Gärtner, Uta; Jens Lorenz (1994). Tradition and modernity in Myanmar. LIT Verlag. p. 281. ISBN 978-3-8258-2186-9. Buswell Jr., RE; Lopez Jr., DS (2014).


Anna Wilhelmina Rothmann (1904–2000) was 'n Afrikaanse skrywer en die dogter van M.E.R. Sy het jeugboeke en een historiese boek geskryf, asook vertaalwerk na Afrikaans gedoen. In 1972 is die Scheepersprys vir Jeugliteratuur aan haar toegeken vir Klaasneus-hulle. 'n Afdeling van die uitstalruimte in die Albany Museum is in 1980 na haar vernoem. Anna W. Rothmann is in 1904 in Swellendam gebore. Haar ma was die bekende skrywer, M.E.R. (Maria Elizabeth Rothmann) en haar pa die skoolhoof, Herbert Charles Gordon Oakshott. Sy studeer aan die Universiteit van Stellenbosch en behaal in 1924 haar BSc-graad, in 1926 haar Sekondêre Onderwysdiploma en in 1931 haar MSc-graad. Rothmann was 'n lektrise aan die Paarlse Opleidingskollege. Gedurende 1938 ontvang sy 'n Carnegie-beurs om by 'n museum in Chicago te studeer. Vanaf 1936 tot 1954 was sy die skoolorganiseerder by die Albany Museum in Grahamstad. Vanaf 1954 was sy by die Drostdy Museum in Swellendam werksaam. Hier het sy ook navorsing oor die geskiedenis van die omgewing gedoen en 'n boekie oor die Republiek van Swellendam saamgestel. Sy is op 6 Oktober 2000, op 96-jarige ouderdom, oorlede.


Waltloo is 'n nywerheidgebied in die verre ooste van Pretoria in Gauteng, Suid-Afrika. "Subplek Waltloo". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Pretoria-Magalieskruin is die derde jongste van die agt gemeentes in die Gereformeerde Kerk (GKSA) se Klassis Trans-Magalies, wat die noordelike dele van die stad Pretoria beslaan. Dit was einde 2014 met ’n sieletal 528 die tweede grootste gemeente in die klassis, naas die Gereformeerde kerk Pretoria-Annlin, van wie Pretoria-Magalieskruin op 28 Mei 1977 afgestig het. Kort ná afstigting het die gemeente besluit om ’n kerkgebou op te rig en drie jaar later is die hoeksteen gelê. Die kerk is op 14 Februarie 1981 in gebruik geneem. Die argiteksfirma Hartman en Van der Walt het die plan opgestel en die bouaannemer was ’n lidmaat, Johan van Dyk, maar gemeentelede het baie van die werk self gedoen, byvoorbeeld die maak van die preekstoel, die groot skuifdeure en die tuin se uitleg. Die gebou bied sitplek aan 415 mense en, wanneer die skuifdeure tussen die kerk en saal oopgeskuif word, nog 300. Op die galery is plek vir nog 85 vir ’n totaal van 800. SA Orrelbouers het die orrel uit verskeie ander orrels opgebou.


Mauricio Macri [mauˈɾisjo ˈmakɾi] (* 8 Februarie 1959) is 'n Argentynse siviele ingenieur, sakeman en politikus van die konserwatiewe party Propuesta Republicana (PRO; "Republikeinse Voorstel") wat tussen 10 Desember 2007 en 9 Desember 2015 die amp van regeringshoof van die outonome stad Buenos Aires beklee het. Macri, die seun van die bekende Italiaanse sakeman en nyweraar Francisco Macri, was PRO se kandidaat in die presidensiële verkiesing van 2015. In die tweede rondte van dié verkiesing het hy op 22 November 2015 met 51,4 persent van die uitgebragte stemme 'n oorwinning oor die Peronistiese regeringskandidaat Daniel Scioli behaal. Macri is op 10 Desember 2015 as staatspresident en opvolger van Cristina Fernández de Kirchner ingesweer en het tot 10 Desember 2019 dié amp beklee. Hierdie artikel is ’n saadjie. Voel vry om Wikipedia te help deur dit uit te brei.


Val de Grace is 'n voorstad in die ooste van Pretoria, Suid-Afrika. "Subplek Val de Grace". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Muckleneuk is 'n gevestigde voorstad in die ou-ooste van Pretoria in Gauteng, Suid-Afrika. Dit is geleë tussen Sunnyside in die noorde en Groenkloof en Brooklyn in die suide. Muckleneuk is in die laat 1890's deur George Walker gestig, nadat hy 'n gedeelte van die oorspronklike plaas Elandspoort bekom het. Hy het die voorstad na sy familie-landgoed in Skotland genoem. In 2019 is Muckleneuk deur 'n reeks moorde geteister waarin middeljarige, hawelose mans geteiken is. "Subplek Muckleneuk". Sensus 2011. "Sunday Times, 22 September 2013: Know Your 'Hood" (in Engels). Geargiveer vanaf die oorspronklike op 7 Julie 2020. Besoek op 7 Julie 2020. Meyer Jansen, Esté (12 Junie 2019). "Polisie krap kop oor moord op haweloses". Maroela Media. Geargiveer vanaf die oorspronklike op 20 Junie 2019. Besoek op 19 Junie 2019. "Vyfde hawelose man in Pta vermoor". Maroela Media. 19 Junie 2019. Geargiveer vanaf die oorspronklike op 19 Junie 2019. Besoek op 19 Junie 2019. Hierdie artikel is ’n saadjie. Voel vry om Wikipedia te help deur dit uit te brei.


Apel is 'n dorpie in Sekhukhune-distriksmunisipaliteit in die Limpopoprovinsie van Suid-Afrika. "Hoofplek Apel". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


'n Formiaat (van Latyn: formica mier) is 'n sout wat die organiese anioon HCOO- of 'n ester wat die HCOO-group bevat. Die anioon is die suurres van mieresuur. Formiate is goed oplosbaar is waterige oplossing en die oplossing het basiese eienskappe deur die suur-basisewewig: H C O O − + H 2 O ⇋ H C O O H + O H − {\displaystyle HCOO^{-}+H_{2}O\leftrightharpoons HCOOH+OH^{-}} Formiate van koper speel 'n rol by die korrosie van koper en brons en vorm 'n deel van die patina van die Vryheidstandbeeld in New York. Die neutrale formiate is vry oplosbaar, maar nie die basiese formiaathidroksied-verbindings soos Cu(HCOO)OH nie. Besoedeling van die lug met formaldehied en mieresuur is in 'n museum nie 'n seldsaamheid nie. Lys van anione Thermochemical Radii of Complex Ions Helen K. Roobottom, H. Donald B. Jenkins, Jack Passmore, Leslie Glasser Journal of Chemical Education 76(11) 1999, bls. 1570 aqion.


Die Gereformeerde kerk Kriel is die tweede jongste van die 10 gemeentes in die Gereformeerde Kerke in Suid-Afrika se Klassis Piet Retief. In 2015 was hier 68 belydende en 14 dooplidmate vir ’n sieletal van 82, vergeleke met die Klassis se gemiddelde van 183,1. Die Gereformeerde kerk Kriel het op 22 Oktober 1977 van die Gereformeerde kerk Bethal afgestig. Aanvanklik is die eredienste in die Evkom-klubsaal gehou. Die kerkraad moes Sondagoggend eers die drankbottels en blikke gaan uitvee en die stoele regsit voor kerk. Ds. Van Vuuren van Bethal het daar kerk gehou met 'n groot Castle Lager-reklamebord reg agter die preekstoel. Later is eredienste in die Laerskool Onverwacht se skoolsaal gehou, maar in 1982 is dit verskuif na die tweede Afrikaansmediumskool op die dorp Kriel, naamlik Krielpark. In Maart 1986 het die nuwe sy huidige kerkgebou ingewy. Stoltz, Daniël Cias Petrus, 1979 – 1982 Grobler, Charl Stephanus, 1983 – 1989 Fourie, Matthys Petrus, 1989-1999 Odendaal, Pieter Abraham, 2001 – 2005 (in kombinasie met Evander) Van Rooy, Petrus Cornelius, 2006 – 2008 (in kombinasie met Bethal) (af)


André van Gyseghem (* 18 Augustus 1906 in Eltham, Londen, † 13 Oktober 1979 in Londen) was 'n Engelse akteur en teaterdirekteur wat ook in 'n verskeidenheid televisieprogramme opgetree het. André van Gyseghem is op 18 August 1906 in Eltham, Graafskap Londen as seun van Georges Emil van Gyseghem en sy vrou Minnie Evison (née Offord) gebore. Hy het sy skoolopleiding in Greenwich ontvang en daarna toneelkuns aan die Koninklike Akademie vir Dramakuns (Royal Academy of Dramatic Art, kort RADA) gestudeer. Sy loopbaan het hy in 'n musiekuitgewery begin. In September 1927 het hy sy toneeldebuut by die Theatre Royal in Bognor gemaak waar hy die rol van Peveril Leyburn in The Constant Nymph vertolk het. In Januarie 1928 het hy met dieselfde toneelproduksie getoer, hierdie keer as Lewis Dodd. Tussen September 1928 en Julie 1930 was hy by die Hull Repertory Theatre aangestel waar hy onder direksie van A.R. Whatmore 'n reeks van jeugdige karakters vertolk het. Ná sy terugkeer na Londen het hy in Julie 1930 as Vitek in The Macropulos Secret opgetree.


Antiochos III begin 'n veldtog teen die Ptolemeeë in Cilicia. Die Ptolemeeë verloor die mag oor Judea. Arsacids and Sasanians: Political Ideology in Post-Hellenistic and Late Antique Persia, M. Rahim Shayegan, Cambridge University Press, 2011, ISBN 0521766419, ISBN 9780521766418 The Reign of Cleopatra, Greenwood guides to historic events of the ancient world, Stanley Mayer Burstein, University of Oklahoma Press, 2007, ISBN 0806138718, ISBN 9780806138718


Wemmerpan is 'n meer en ontspanningsarea in die suide van Johannesburg. Watersport word daar beoefen. Santarama Miniland is in die park geleë. Die park is oorkant die Turffonteinperderesiesbaan. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Apple Macintosh (ook Apple Mac of iMac genoem) is die handelsnaam vir 'n soort persoonlike rekenaar wat deur die maatskappy Apple Inc. vervaardig word. Steve Jobs het die oorspronklike Macintosh-rekenaar op 24 Januarie 1984 bekendgestel. Die Macintosh was een van die eerste rekenaars met 'n muis wat gebruik kon word om op ikone op die skerm te klik. Dit is dan ook hierdie funksie, bekend as 'n grafiese gebruikerskoppelvlak, wat die Macintosh so gewild gemaak het. Die eerste model is later na "Macintosh 128k" hernoem. Apple het sedert 1998 die naam "Macintosh" na "Mac" verander, hoewel die produk sedert sy ontwikkeling reeds onder die noemnaam "Mac" bekend was. Macintosh-rekenaars het aanvanklik, anders as ander persoonlike rekenaars, hulle eie sentrale verwerkers (genaamd die Motorola 68000) gebruik. Later het Apple na die PowerPC oorgeskakel. In 2006 begin hulle om Intel se mikroverwerkers te gebruik. Die nuutste Mac's loop op Intel se i7-verwerkers. Die Mac gebruik nie die Microsoft Windows-bedryfstelsel soos ander persoonlike rekenaars nie. Dit beskik oor 'n eie reeks bedryfstelsels, wat as OS X bekend staan.


Die Beira–Lobito-Grootpad is 'n transnasionale hoofwegprojek, dit is Trans-Afrika hoofweg 9 in die transkontinentale padnetwerk. Die padnetwerk word ontwikkel deur die Ekonomiese Kommissie Verenigde Nasies vir Afrika (UNECA), die Afrika Ontwikkelingsbank (ADB), en die Afrika-unie. Die roete het 'n lengte van 3523 km en deurkruis Angola, die mees suidelike deel van die Demokratiese Republiek van die Kongo, Zambië, Zimbabwe, en Sentraal-Mosambiek. Dit is byna voltooi in die suidoostelike helfte waar dit oor geteerde nasionale paaie van Zambië, Zimbabwe en Mosambiek beslaan. Die westelike helfte loop deur die meeste van Angola en die Kongo en bestaan egter uit grondpaaie of afgeleefde teerpaaie wat grootskaalse herkonstruksie benodig. Die roete verbind die myngebiede van die Kongo, Zambië en Zimbabwe en landbougebiede van Angola, Zambië en Zimbabwe aan die Atlantiese hawe van Lobito en Indiese Oseaanhawe van Beira. Burgeroorloë in Angola, Kongo, Zimbabwe en Mosambiek het ontwikkeling van die hoofweg in die verlede vertraag, die mees onlangse in die Kongo en Angola, wat albei tans in 'n heropbouproses staan.


Liv Johanne Ullmann (gebore op 16 Desember 1938) is ’n Noorweegse aktrise en rolprentregisseur. Sy is bekend as een van die "muses" van die Sweedse regisseur Ingmar Bergman. Ullmann het haar toneelloopbaan in die middel 1950's as ’n verhoogaktrise in Noorweë begin. Sy het deur haar lewe op die verhoog bly optree en is veral bekend vir haar uitbeelding van Nora in Henrik Ibsen se toneelstuk A Doll's House. Sy het internasionaal bekend geword nadat sy saam met die Sweedse rolprentregisseur Ingmar Bergman begin saamwerk het. Sy was in altesaam 10 van sy gewildste prente, onder meer Persona (1966), The Passion of Anna (1969), Cries and Whispers (1972) en Autumn Sonata (1978). Sy was ook saam met Laurence Olivier in A Bridge Too Far (1977), wat deur Richard Attenborough geregisseer is. Sy is meer as 40 keer vir pryse benoem, insluitende twee Oscars en verskeie pryse vir haar lewenslange bydrae, en het onder meer ’n Golden Globe gewen vir The Emigrants (1971). In 2000 is sy benoem vir die Palme d'Or vir haar tweede prent as regisseur, Faithless (2000).


Peter Magano was 'n lid van die ANC en die Pretoriase Aksie-komitee wat vroeg in 1955 gestig is. Hy het een van die eerste vrywilligers om by Umkhonto we Sizwe aan te sluit en het later 17 jaar op Robbeneiland deurgebring. Hy het die spesiale raadgewer vir tradisionele sake vir die destydse Premier van Noordwes, Popo Molefe, geword. Hy sterf op die ouderdom van 75 in 2002 ná 'n motorongeluk. Voormalige President Nelson Mandela het sy begrafnis in Ga-Rankuwa bygewoon. Peter Magano-weg (voorheen bekend as Leah Mangope-weg) in Mabopane is in 2012 na hom vernoem. "News24: Madiba arrives for Magano service" (in Engels). Geargiveer vanaf die oorspronklike op 9 Oktober 2019. Besoek op 12 Maart 2016. "ShowMe: Pretoria's new street names" (in Engels). Geargiveer vanaf die oorspronklike op 28 Maart 2019. Besoek op 12 Maart 2016.